ועדת העבודה, הרווחה והבריאות, כנסת 20, פרוטוקול מספר 705, 2018-02-13 09:00

אלי אלאלוף: היום 13 בפברואר 2018, כ"ח בשבט תשע"ח, השעה כמעט 09:05.

אלי אלאלוף: אני שמח לפתוח את הישיבה בהמשך לישיבה הקודמת.

אלי אלאלוף: נתחיל בהערות שהיו לכם עוד לפני סעיף 9, ונמשיך בסעיף 9.

אלי אלאלוף: אני רוצה לשתף אתכם ברגע מאוד מרגש אתמול במליאה בכנסת עם העברת החוק שמאפשר הגדלת הקצבאות לנכים הכלליים, גם כאלה ששכחנו.

אלי אלאלוף: תהיה תוספת תקציבית למשך 4 שנים הקרובות, אבל כבר ב-2018 תהיה תוספת תקציבית של יותר משני מיליארד שקל.

אלי אלאלוף: זה מוציא את כל הנכים מתחת לקו העוני, זה מעלה אותם, אבל זה עוד רחוק מהציפיות ומהרצוי מצד כל חברי הכנסת והשרים ששותפים למהלך הזה - שר האוצר, שר הרווחה וראש הממשלה, ששלושתם היו מעורבים בפרטי פרטים.

אלי אלאלוף: תהיה תוספת גם ב-2019 של עוד כשני מיליארד שקל, שמביא אותנו ב-2022 לתוספת בבסיס התקציב של 4 מיליארד 341 מיליון שקל.

אלי אלאלוף: לא לשכוח שמדובר ביותר מ-250 אלף נכים.

אלי אלאלוף: זה מביא את הקצבאות שלהם מ-9 מיליארד שקל היום ל-13 וחצי מיליארד שקל.

אלי אלאלוף: לצערנו כל יום יש נכים חדשים, כמו אצלכם.

אלי אלאלוף: ההישג המרכזי בעיני זה שזה עם הצמדה מובטחת לשכר הממוצע במשק.

אלי אלאלוף: מדובר בהעלאת הקצבה מ-2,349, הסכום המפורסם, ל-3,270 שקל, ועוד ועוד דברים נוספים.

אלי אלאלוף: לצערי, ובצדק – זאת זכותם המלאה – הנכים מרגישים שזה לא מספיק, אבל זה מאמץ אדיר של המדינה לתקן עיוות שהתחיל ב-2003 כשהפסיקו את ההצמדות.

אלי אלאלוף: בהזדמנות הזאת אני רוצה להודות לכל מי שעשה בעבודה המדהימה הזאת.

אלי אלאלוף: זה היה שילוב מטורף.

אלי אלאלוף: אני מתרגש מדבר אחד נוסף, וזה שכל הנוכחים במליאה אתמול, 84 חברי כנסת מכל הסיעות, הצביעו בעד וללא שום הימנעות או בריחה.

אלי אלאלוף: אנשים רצו את זה, רצו את השילוב של קואליציה ואופוזיציה.

אלי אלאלוף: זה רק אומר שאפשר לעשות דברים כאלה בכנסת ישראל.

אלי אלאלוף: אני אשמח לממש את זה גם עליכם, שנצליח להגיע כמה שיותר מהר לעבודה, לסיום הריצה הזאת, ריצת העומק שאנחנו ביחד פה מנהלים.

אלי אלאלוף: אני מקווה שנצליח לעשות את זה בהקדם האפשרי.

<רות פרמינגר: אשריך שזכית להוביל למהלך הזה בתבונה וברגישות.

<רות פרמינגר: אני נמצאת פה שנים ארוכות ורואה את זה.

<רות פרמינגר: באמת ישר כוח.

<רות פרמינגר: תבורכו, אתה וכולם.

אלי אלאלוף: תודה.

אלי אלאלוף: בואו נעבור לעבודה.

<יעל סלנט: אנחנו נמשיך בקריאה החל מסעיף 9לו.

<יעל סלנט: הדיון האחרון נגמר כשעוד היו כמה הערות לסעיף הזה, אז ממש בקצרה הערות אחרונות.

<רינת גזית: אני מבקשת להעיר קצת אחורה לפני 9לו, בסעיף קטן (ה) שלפני, לגבי נכה שזכאי לקבל רכב בבעלות המדינה וכו'.

<רינת גזית: בסעיף הראשון מדובר על מימוש שיעורי נהיגה ומבחני נהיגה.

<רינת גזית: לדעתי זה חזרה, זה נמצא גם ב-9לב(1).

<רינת גזית: אם אפשר רק לבדוק את זה.

<רינת גזית: העניין המהותי זה בסעיף קטן (2), סיוע במימון אביזרי עזר לרכב לנכה הזקוק להם עקב נכותו לפי קביעת קצין תגמולים.

<רינת גזית: אנחנו נמצאים פה בנכים בנכות מיוחדת שהנכות שלהם נלקחת בחשבון, ולכן, לדעתי, לא צריכות להיות פה המילים "עקב נכותו", אלא צריך להתאים להם רכב על כל המכלול.

<רינת גזית: לנכים בנכות מיוחדת מתייחסים בכל המכלול, לא צריך להיות דווקניים בהתייחסות כאן, לכן צריך להוריד את המילים "עקב נכותו".

<יעל סלנט: מה שאת אמרת על 9לב(1), להבנתי משרד הביטחון - - תתקנו אותי אם אני טועה, אבל 9לב(1) מדבר על רכב רפואי ומימון שיעורי נהיגה למי שנוהג ברכב רפואי.

<יעל סלנט: הסעיף הזה מדבר על רכב בבעלות המדינה.

<יעל סלנט: זה שתי קבוצות שונות.

<יעל סלנט: לעניין ההתאמות אתם מסכימים?

<ערן יוסף: אנחנו מסכימים.

<ערן יוסף: בלי המילים "עקב נכותו".

<יעל סלנט: בלי עקב נכותו.

<אבי חן: אני רוצה להתייחס לדרגות של דמי ניידות.

אלי אלאלוף: עוד לא הגענו לזה.

אלי אלאלוף: אמרנו שנתייחס לנושאים שעברנו או נעבור.

אלי אלאלוף: כשנגיע לסעיף, תדע להעיר.

<אבי קצב: אני נכה צה"ל בדרגת מאה אחוז, כמעט עיוור, שריד ראייה ממלחמת לבנון הראשונה.

<אבי קצב: מה שקורה לגבי הרכב הרפואי, רכב המדינה, זה שמשרד הביטחון עשה אפליה.

<אבי קצב: מה האפליה?

<אבי קצב: הם הבדילו בסכום הרכישה של הרכב בין נכים עיוורים שאינם בעלי כלבי נחיה, לבין אלה שיש להם כלב נחיה.

<אבי קצב: זו אפליה.

<אבי קצב: עברתי לרכב מדינה כשזה לא היה לגבי העיוורים, זה היה רק לגבי המשותקים.

<אבי קצב: בזמן שעברתי לרכב מדינה שילמתי ממכירת הרכב למשרד הביטחון את מה שנתנו לי בהתחלה, זאת אומרת, גם מפה וגם מפה.

<אבי קצב: זאת אפליה.

אלי אלאלוף: הנושא הוא רציני, אבל זה עניין אישי.

<אבי קצב: זה עניין כללי לגבי כל העיוורים, זה לא לגבי בלבד.

אלי אלאלוף: חוץ מהכלב, לגבי הרכב, אם להחזיר או לא, אני חושב שזה עניין אישי, זאת אומרת, זה לא קשור פה למה שקראנו, למה שנכתב.

אלי אלאלוף: לגבי כלב הנחיה, מישהו רוצה להתייחס מהמשרד?

<ערן יוסף: אני רוצה לתקן.

<ערן יוסף: נכים עיוורים זכאים לבחור בין רכב מדינה לבין רכב רפואי, זאת בחירה שלהם.

<ערן יוסף: אם הם בחרו ברכב מדינה, יש את הרכב שהמדינה נותנת.

<ערן יוסף: אם הם בחרו רכב רפואי, יש הבחנה בין נכה שיש לו כלב נחיה ונדרש לו רכב סטיישן יותר גדול שיהיה מקום לכלב ולכן יש הגדרה ספציפית לזכאות שלו, לבין נכה שאין לו כלב נחיה ומקבל רכב אחר.

אלי אלאלוף: זאת אומרת, האופציה בידך.

אלי אלאלוף: הייתה לו שאלה על כך שהוא היה אמור להחזיר את הכסף אחר כך.

<ערן יוסף: אני לא יודע.

אלי אלאלוף: תעשה בירור, זה עניין מאוד אישי.

<יעל סלנט: אני מניחה שאתה מתכוון להוראות הכלליות של ההחזקה.

אלי אלאלוף: יש לי בקשה - אמרנו את זה, לא נחזור על זה - דברים אישיים לא על השולחן.

<אבי קצב: לא אישי.

<אבי קצב: יש אפליה בין הנכים העיוורים לבין הנכים המשותקים בדרגת נכות מאה פלוס בדלק שהם מקבלים.

<אבי קצב: אנחנו מקבלים 2,000 שקל לעומת המשותקים שמקבלים 3,800 ויותר, אולי יותר מ-4,000.

<אבי קצב: אני לא יודע בדיוק את הסכום, אבל זה ממש כפול ויותר.

<אבי קצב: זו גם אפליה.

<אבי קצב: אותי בתור עיוור אשתי צריכה לקחת, להחזיר.

אלי אלאלוף: אוקי, הבנו.

אלי אלאלוף: ירשמו.

אלי אלאלוף: אנחנו נעשה סיבוב קטן של הבהרות כאלו, אחר כך נבקש מאגף השיקום לענות.

<ריזק סאלאח: לא התקבל עדכון, לא ניתנה העלאה בתקציב לרכישת רכב מדינה מזה לפחות עשור, אם לא יותר.

<ריזק סאלאח: בקשר לעניין של הניידות שאומר חברי, צריך לזכור שיש למשותקים שישה טיפולים שבועיים שחייבים לעשות אותם מטעמי בריאות.

<יעל סלנט: אתה מדבר על דמי הניידות, או על רכב המדינה עצמו?

<ריזק סאלאח: על רכב המדינה, על גובה התקציב לרכישת רכב מדינה.

<ריזק סאלאח: הוא לא עלה מזה 10 שנים או יותר.

אלי אלאלוף: מה זה חשוב לך?

אלי אלאלוף: המדינה קונה רכב ומספקת לך.

<ריזק סאלאח: קונים רכב שהוא פחות ממה שדרוש.

<ריזק סאלאח: זה מהווה בעיה בשבילנו.

אלי אלאלוף: חבר'ה, תשאירו קצת אחריות לאחרים.

אלי אלאלוף: לא כל דבר חייב להיות - -

<מאיר חלבי: הוא מתכוון שיש הגבלה על התקציב של הרכב.

אלי אלאלוף: על הרכב עצמו?

<מאיר חלבי: כן.

אלי אלאלוף: אבל הם מספקים רכב.

אלי אלאלוף: מה, הוא לא מתאים?

<מאיר חלבי: יש פה נקודה של תקציב וגם - -

אלי אלאלוף: אני שוב חוזר, תשאירו דברים.

אלי אלאלוף: לא נראה לי שיש פה על מה לחפור.

<איציק שושן: הזכרתי בדיון הקודם שהעיוורים לפני כ-10 שנים הגיעו בדין ודברים עם האגף – כ-94 עיוורים במספר - שיש להם רצון לעבור לרכב מדינה.

<איציק שושן: הם מכרו את הרכב הרפואי האחרון, החזירו את הכסף לאגף ונכנסו לקטגוריה של רכב רפואי באותם סכומים.

<איציק שושן: עם השנים הורידו להם את הזכאות מ-320 אלף ל-260 אלף.

<איציק שושן: את קצבת הניידות גם כן הורידו בכ-2,000 שקל.

<אבי קצב: רק לתקן אותך, לגבי עיוורים שהם בעלי כלבים זה מאתים שישים ומשהו, לגבי עיוורים שאינם בעלי כלבים זה 236,600.

אלי אלאלוף: אי אפשר, חברים, גם מתקנים וגם זה.

אלי אלאלוף: בואו נלך לדברים הרציניים שיש, אני בטוח שעוד לא הגענו לכולם.

<איציק שושן: הצעד הזה נעשה כי הם רצו להיכלל בקטגוריה של המאה פלוסים, של המשותקים, ברכב מדינה, רק שעם השנים הסכומים השתנו.

אלי אלאלוף: יש עוד הערות?

אלי אלאלוף: אפשר להתייחס ל-3 הערות האחרונות?

<ערן יוסף: עלו פה שתי הערות.

<ערן יוסף: אחת לגבי דמי ניידות, ואני מזכיר שעוד לא דנו בהן בכלל.

<ערן יוסף: אבל כן, יש דרגות שונות של דמי ניידות לסוגי נכות שונים.

<ערן יוסף: אני לא חושב שזה משהו שהוא לא סביר.

<ערן יוסף: כשנגיע לדמי הניידות נדבר על זה.

<ערן יוסף: הדבר השני זה לגבי סוגי הרכבים.

<ערן יוסף: כמו שאמרתי, יש בחירה לנכה עיוור בין רכב מדינה לבין רכב רפואי.

<ערן יוסף: מי שחושב שהבחירה לא הייתה נכונה, בהחלפה הבאה יכול לחזור לבחירה השנייה.

<יעל סלנט: מה שהם מדברים פה זה על הסכום שאתם מקצים לרכב המדינה?

<ערן יוסף: אני לא יודע על מה הם מדברים.

<ערן יוסף: רכב מדינה זה רכב מדינה שהם מקבלים ומגיע להם, רכב רפואי זה רכב יציג שנקבע בתיאום עם הארגון לכל אחת מהקטגוריות.

<אבי קצב: יש הבדל בין בעלי כלבים לבין כאלה שהם לא בעלי כלבים.

<אבי קצב: זאת המציאות.

<אבי קצב: תבדוק את זה טוב לפני שאתה אומר.

<ערן יוסף: לגבי רכב עם כלב נחיה ובלי כלב נחיה עניתי קודם.

<ערן יוסף: נקבעו קטגוריות שונות ברכבים.

<ערן יוסף: היה רכב לעיוור עם כלב נחיה, רכב סטיישן מה שנקרא, ורכב לנכה עיוור ללא כלב נחיה, רכב מסוג אחר.

<ערן יוסף: זה הופיע בסוגי רכבים שהקראנו לפני שלושה דיונים.

<איציק שושן: הנציגות של העיוורים עשתה את הצעד הזה בזמנו.

<איציק שושן: מכרו את הרכבים הרפואיים בלי שום קשר לכלב נחיה על מנת להיכלל בקטגוריה של המאה פלוס.

<איציק שושן: זה אמור להיות באותם סכומים.

<איציק שושן: הם עשו את הצעד הזה של לעבור לרכב מדינה על מנת להיות באותה קטגוריה - אם בנפח, בסכומים ובקצבת הדלק - רק שעם השנים זה השתנה.

אלי אלאלוף: אני לא מבין, ברגע שנתנו לך את האופציה לבחור בין זה לבין זה, בין רכב מדינה לרכב בבעלותך, בחרת מה שבחרת.

אלי אלאלוף: יש תנאים לבחירה א' או לבחירה ב'.

אלי אלאלוף: אז מה, אתם אחרי זה חוזרים?

אלי אלאלוף: בוא תתחיל לזרום.

אלי אלאלוף: חבר'ה, יש לי הצעה, תפסיקו להסתכל על השכן.

אלי אלאלוף: אני ראיתי את זה גם בדיון האחר שבו אמרו:

אלי אלאלוף: למה הוא פתאום קיבל תוספת של 100 שקל ואני רק 50?

אלי אלאלוף: אולי אתה היית לפני כן עם תוספת הרבה יותר משמעותית?

אלי אלאלוף: תפסיקו להסתכל.

אלי אלאלוף: תקבלו את מה שמגיע לכם כל אחד בצורה אופטימאלית, אל תסתכלו על האחר.

אלי אלאלוף: חבר'ה, מספיק.

אלי אלאלוף: כל הזמן הדשא שלנו לא מספיק ירוק.

אלי אלאלוף: חברים, מספיק כל הפסטיבל הזה של "בוא נקנא בשכן".

אלי אלאלוף: לא צריך לקנא, תברכו אותו שיצליח, תברכו את עצמכם שתצליחו, בואו נמשיך הלאה.

אלי אלאלוף: אי אפשר כל הזמן שאתם מחזירים אותנו.

אלי אלאלוף: אני רוצה בדיונים האלה, בנקודות האלו לעצור.

אלי אלאלוף: יש לי רק בקשה, גברת - זה רק בגלל שאנחנו מתרגשים מנוכחותך וממצבך האישי - זה לא המקום לדון בדברים אישיים.

<שיפרה רביע: אני חייבת ליידע.

אלי אלאלוף: לא עשית את זה?

אלי אלאלוף: לא הייתה לך הזדמנות?

אלי אלאלוף: לא נתנו לך אף פעם הזדמנות?

<שיפרה רביע: תן לי אפשרות.

<שיפרה רביע: זה להציל את החיים של בעלי.

אלי אלאלוף: בקשה.

<שיפרה רביע: בעלי הוא נכה צה"ל.

אלי אלאלוף: הוא פה איתנו?

<שיפרה רביע: הוא כאן.

<שיפרה רביע: עמי, תרים את היד.

<שיפרה רביע: שנינו נכי צה"ל.

<שיפרה רביע: עמי עם קליע בכף יד.

<שיפרה רביע: יש לנו בן אחד עם קשיים מרובים.

<שיפרה רביע: לפני שבועיים הוא השתחרר מהצבא.

<שיפרה רביע: עמי עבר בשנים האחרונות ניתוחים בכף יד בגלל הרסיסים, כל פעם לחצי דם גבוהים בניתוח, אחרי זה טיפול נמרץ, אחרי הטיפול נמרץ פנימית.

אלי אלאלוף: למה באת לפה?

<שיפרה רביע: אני חייבת להסביר, תנו לי להסביר.

אלי אלאלוף: מי המליץ לך לבוא לישיבה הזאת?

<שיפרה רביע: אני רציתי לבוא.

אלי אלאלוף: אני מרגיש שזאת בעיה אישית.

<שיפרה רביע: לבעלי אין כליות, הוא חולה סופני.

אלי אלאלוף: פה אנחנו נוכל לפתור?

אלי אלאלוף: זה לא המקום הנכון.

<שיפרה רביע: מי המקום?

אלי אלאלוף: יגיעו אליכם.

אלי אלאלוף: אני אדאג שיגיעו אליכם מאגף השיקום.

ענת ברקו: חזי, אתה מכיר את זה?

<שיפרה רביע: עמי קיבל סט של כדורים.

<שיפרה רביע: בעלי ימות, אני נשארת לבד, אין משפחה.

אלי אלאלוף: מה זה עוזר לך שזה יהיה עכשיו?

אלי אלאלוף: את רוצה טיפול, או רוצה לסבול, להמשיך לסבול?

<שיפרה רביע: אני חייבת עזרה.

אלי אלאלוף: תקבלי עזרה.

אלי אלאלוף: אני יכול לבקש איזה מועד הכי קרוב השבוע הזה שמישהו יבקר אותה?

<חזי משיטה: אדוני היושב-ראש, אנחנו מכירים את שיפרה.

<חזי משיטה: אני מכיר את הסיפור החדש והעצוב של בעלה.

<חזי משיטה: הנושא של כליות באגף שיקום מטופל לא רק בהתאם לכללים הלאומיים, גם בהתאם לכללים הבינלאומיים.

<חזי משיטה: אנחנו נמצאים במצוקה גדולה של השתלה מן החי והשתלה מן המת.

<חזי משיטה: התורים לא נקבעים על ידי אגף שיקום.

<חזי משיטה: אנחנו מטפלים רק במי שמוכר אצלנו.

<שיפרה רביע: עמי קיבל פרקוסט עם לחצי דם גבוהים במשך שנים, פרקוסט דרך מרפאת כאב.

<שיפרה רביע: ד"ר סרגיי נתן לו את הפרקוסט שנים, אף אחד לא אמר לו שזה יכול להרוג אותו.

<חזי משיטה: אם יכירו בו על כליה, הוא ייכנס לרשימה של המטפלים.

<שיפרה רביע: ואם לא, הוא ימות.

אלי אלאלוף: גברת, אני מרגיש לא נוח בדיון הזה.

אלי אלאלוף: אני מבטיח לך שהשבוע מישהו מאגף השיקום - -

<שיפרה רביע: הם לא מקשיבים.

<שיפרה רביע: אני מאבדת את כף היד בגלל שגלגל עזר הוא לא מוכן לאשר, שזה בכלל מקרן עיזבונות.

<שיפרה רביע: אני מאבדת את היד.

<קריאה: הם לא סבלניים לדברים האלה.

<שיפרה רביע: עזוב את זה.

<שיפרה רביע: הבן שלי יישאר לבד, לא יהיו לו הורים.

<שיפרה רביע: בלי עמי אני לא אוכל לחיות.

<שיפרה רביע: אתה יכול לחייך, זה בסדר.

ענת ברקו: אף אחד לא מחייך.

<שיפרה רביע: אני לא ישנה בלילות.

ענת ברקו: אני אלך לליצמן, כמו שהלכנו ועשינו פגישה עם ליצמן.

ענת ברקו: אם יש איזו שהיא בעיה אישית שאני אוכל לעזור מול ליצמן, נלך ביחד לליצמן.

<חזי משיטה: חברת הכנסת ברקו, אין שום דבר שצריך ללכת לליצמן.

<שיפרה רביע: למה לא?

<שיפרה רביע: אתם עוצרים לי גז רפואי, אני מלאה בכאבים.

אלי אלאלוף: הישיבה נעולה.

אלי אלאלוף: נחזור בעוד כמה דקות.

אלי אלאלוף: חברים, אתם צריכים לעזור.

אלי אלאלוף: זה לא המקום שכל נכה, עם כל הכאב, ובוודאי צריך להקשיב לו, יבוא לפה.

<קריאה: מר אלאלוף, אתה בונה חוק שהולך להיות - -

אלי אלאלוף: אדוני, לא קיבלת את רשות הדיבור.

אלי אלאלוף: אתם רוצים שיהיה פסטיבל ובלגן?

אלי אלאלוף: אין לי בעיה.

<קריאה: ממש לא.

אלי אלאלוף: תאמינו לי, יש מי שיחליף אותי בשמחה.

אלי אלאלוף: אנחנו אמורים להתקדם בחוק.

אלי אלאלוף: אף אחד לא העז להתמודד 70 שנה.

אלי אלאלוף: החוצפן המטורף התורן זה אני, אז תנו לי לנהל.

אלי אלאלוף: אני רוצה להביא, לתקן כמה שיותר.

אלי אלאלוף: אם צריך סיבוב נוסף, נעשה סיבוב נוסף.

אלי אלאלוף: אם צריך אחרי החוק לעשות תיקוני חוק, אני מבטיח לכם שכל עוד אני פה אני אשרת בשמחה את כל האוכלוסייה של הנכים, ודאי גם אחרים.

<קריאה: אנחנו בטוחים בזה, אין לנו ספק.

אלי אלאלוף: בואו נתקדם, חברים.

אלי אלאלוף: לא נוכל אם לא תהיה משמעת משותפת לכולנו.

אלי אלאלוף: האישה הזאת, אתם חושבים שזה לא כואב לי?

אלי אלאלוף: היא הייתה מפורקת.

אלי אלאלוף: לתת לה לדבר?

אלי אלאלוף: שהיא תעשה את זה בנוכחותכם?

אלי אלאלוף: הייתם רוצים להיות כאלה?

אלי אלאלוף: זה לא הזמן לטפל בה.

אלי אלאלוף: לטפל בה זה בחוץ, בשקט, בחדר שלי .

אלי אלאלוף: מה שהיא רוצה היא תקבל עם הרופא של הכנסת, לא פה.

אלי אלאלוף: אני מבקש שתבינו את זה, זה לא על מנת להיפטר ממנה, זה על מנת לתת לה את מה שמגיע לה מהמקום הנכון.

אלי אלאלוף: אני רוצה שנחזור לפה.

אלי אלאלוף: תעשו בבקשה.

אלי אלאלוף: הם לא מגיעים במקרה לפה, הם מגיעים כי אומרים להם: בשולחן הזה תגידו מה שבא לכם.

אלי אלאלוף: בואו נתקדם בחוק.

אלי אלאלוף: אם רוצים אחר כך לעשות קבלת קהל, אני מוכן להשתתף.

אלי אלאלוף: תבינו, אי אפשר בכל ישיבה להתחיל במקרה קשה ולשכוח את המקרים הרבים שזקוקים לנו.

אלי אלאלוף: אני רוצה להמשיך.

<יעל סלנט: נמשיך בקריאה.

<יעל סלנט: 9לו.

<יעל סלנט: סיוע לנכה שאינו זכאי לרכב רפואי.

<יעל סלנט: נכה שאינו זכאי לרכב רפואי לפי סימן זה, שהמכון הרפואי לבטיחות בדרכים קבע שעקב נכותו עליו להתקין אביזרי עזר ברכבו כתנאי למתן רישיון נהיגה, יקבל סיוע במימון רכישה והתקנה של אביזרי העזר, לרבות מימון שיעורי נהיגה ומימון מבחן כשירות, ככל שאלה נדרשים לאבזור; סיוע לפי סעיף זה יינתן אחת לחמש שנים.

<רפי כהן צמח: אני חושב שצריך להוסיף את המילים "סיוע מלא", כי לפעמים סיוע הופך להיות גם חלקי.

<יעל סלנט: סיוע בכל הצעת החוק הוא מלא או חלקי.

<יעל סלנט: אם רוצים להגיד - -

<רפי כהן צמח: אם עקב נכותו הוא לא זכאי לרכב רפואי אבל הוא זכאי לאבזור של הרכב, חייב להיות כתוב פה סיוע מלא.

<אבנר גולן: אני רוצה לצטט מלשון ההוראה, כדי שתבין את המשמעות של הניואנסים במילים.

<אבנר גולן: בסעיף 90 להוראה, שזה סעיף שמתייחס למיתקון אביזרים ברכב שאינו רפואי, כתוב שהנכה יהיה זכאי למימון רכישה, לא כתוב לסיוע.

<אבנר גולן: צודק רפי שאומר שכשמדברים על סיוע זה יכול להיות גם חלקי.

<אבנר גולן: חשוב שהנוסח כפי שרשום בהוראה יהיה גם בתזכיר, זאת אומרת, למימון רכישה מלא.

<אבנר גולן: זה הנוסח שצריך להיות.

אלי אלאלוף: יש לכם תשובה?

אלי אלאלוף: הכוונה היא לרכישת רכב מלא?

<רפי כהן צמח: לא, אבזור.

<אבנר גולן: עלות האבזור.

אלי אלאלוף: האבזור אמור להיות מלא?

<אלי סבן: אנחנו נותנים סיוע מלא בהתאם לתעריפי המשרד.

<קריאה: שיהיה כתוב.

אלי אלאלוף: נכתוב אבזור מלא.

<פזית תדהר: הסיוע הוא מלא, ובלבד שזה לפי תעריפי המשרד.

<פזית תדהר: מי שמחליט להתקין אבזור שהוא יותר יקר מהתעריפים של המשרד, יקבל לפי התעריפים של המשרד.

אלי אלאלוף: אבזור מלא לפי תעריפי המשרד?

אלי אלאלוף: תכתבו את זה.

אלי אלאלוף: למה אתם משאירים - -?

<פזית תדהר: אנחנו לא נכנסו לכל הפירוט הזה, כי הכוונה לפרט את הדברים האלה בתקנות.

אלי אלאלוף: תעשו לי טובה, אצלי תקנות זו מילה גסה.

אלי אלאלוף: בוא נרשום את זה.

אלי אלאלוף: לא יזיק שנרשום.

<יעל סלנט: אפשר לכתוב שהוא יקבל מימון בלי סיוע?

<פזית תדהר: זה לפי תעריפי המשרד.

אלי אלאלוף: אבזור מלא לפי תעריפי המשרד.

<יעל סלנט: אם זה לפי תעריפי המשרד, אז כבר אין הבדל בין - -

<פזית תדהר: נכון, לכן חשבנו שלא צריך לפרט את זה.

<אבנר גולן: צריך להעתיק את הסעיף שמנוסח בהוראה, כלומר, זכאי למימון רכישה והתקנה של האביזר שצוין, באישור המכון לבטיחות בדרכים.

<אבנר גולן: לא סיוע, מימון מלא.

אלי אלאלוף: מה הקשר לבטיחות בדרכים?

אלי אלאלוף: הם קובעים את הסטנדרט?

<אבנר גולן: כן, ואגף שיקום מיישם את המיתקונים.

<אבנר גולן: נכון, כמו בהוראה.

<פזית תדהר: בהתאם לתעריפים שיקבע שר הביטחון.

<אבנר גולן: ממש לא.

<אבנר גולן: אתם מפנים אותם למיתקונים.

<ערן יוסף: אם הבן אדם הולך לספק של המשרד - זה בהתאם לתעריף של המשרד - התשלום הוא מלא.

<ערן יוסף: אם האדם הולך למתקין פרטי ורוצה להתקין מה שהוא רוצה, הוא יכול.

<ערן יוסף: את אותו אביזר בטיחותי אפשר להתקין אצל המתקינים של המשרד.

<ערן יוסף: הוא יכול ללכת לגורם פרטי ולהתקין אתו בתעריף אחר, אבל אז אנחנו משלמים עד לתעריף של המשרד.

<ערן יוסף: אם רוצים לכתוב את כל הסיפור הזה בחוק, אפשר.

<ערן יוסף: חשבנו שאנחנו כותבים סעיף כללי, כאשר בינתיים ההוראה בתוקף עם הדבר הזה שכתוב כאן.

<ערן יוסף: כשנגיע לתקנות נכתוב את זה בתקנות.

אלי אלאלוף: מדובר פה בסך הכל במשפט אחד.

אלי אלאלוף: בואו תכתבו אותו.

אלי אלאלוף: קחו לעצמכם כמה שניות לכתוב אותו.

אלי אלאלוף: תספקו תשובה מלאה במשפט אחד.

אלי אלאלוף: כרגע כל אחד לוקח את המשפט הזה מזווית אחרת.

אלי אלאלוף: תכתבו את המשפט, אני רוצה לשמוע את הניסוח האחרון.

<אלון דהן: אני רק רוצה להפנות את תשומת לב אדוני והוועדה לעניין של ה-5 שנים.

<אלון דהן: ברכב שלי יש אבזור כבד בגלל הנכות - רמפות, ידיות, כל מיני דברים מהסוג הזה.

<אלון דהן: ברוב המקרים אנחנו מקבלים אחריות שהיא מוגבלת.

<אלון דהן: הרכב עצמו מוחלף כל 3 שנים.

<אלון דהן: נכון שפה מדובר בבן אדם שאיננו זכאי לרכב רפואי, אבל מאחר ואנחנו מדברים על אביזרים שהתחולה של האחריות שלהם פגה ב-3 שנים, אני חושב שיש לשקול גם את משך הזמן של ההחלפה, לא רק את הדברים שנאמרו קודם.

אלי אלאלוף: בגלל סיפור הידית מגיעים להחלפת רכב?

אלי אלאלוף: תתחילו להיות הגיוניים.

<אלון דהן: רכב נכה הוא עם אבזור כבד.

<אלון דהן: זה מתחיל לעשות בעיות.

<אלון דהן: בלי ידית יד או בלי ידית ברקס אני לא יכול לנהוג.

<אלון דהן: הרכב הזה מכיל מכשור מאוד מאוד - -

אלי אלאלוף: זה לא ניתן לתיקון, צריך רק החלפת רכב?

<אלון דהן: לא החלפת רכב.

<אלון דהן: אני מדבר על נתינת הסיוע למיתקון אחת ל-3 שנים, לא אחת ל-5 שנים לפי דרישות האגף.

<אלי סבן: אני רק רוצה לתקן את אדוני.

<אלי סבן: מדובר על אביזרי בטיחות שהאגף אישר אותם.

<אלי סבן: לא מדובר על מעליות, לא מדובר על מעלונים, מדובר על מנגנון יד, על תפוח הגה, על כאלה דברים שקשורים לבטיחות של הרכב.

<אלי סבן: כל הדברים שאמרת לא רלוונטיים.

אלי אלאלוף: הדיון פה הוא על זמן ההחלפה?

<יעל סלנט: זה ההחלפה של האביזרים תוך 5 שנים.

אלי אלאלוף: רק החלפת אביזרים.

<פזית תדהר: היום ההוראה קובעת שההחלפה היא כל 5 שנים.

<פזית תדהר: זה המצב הקיים, זה מה שהגענו בחקיקה.

<פזית תדהר: אני מזכירה שמדובר בהטבה לנכים שבכלל לא זכאים לרכב רפואי, כלומר, הנכות שלהם היא נמוכה.

<פזית תדהר: הזכאות להחלפה של אותם אביזרים היא אחת ל-5 שנים, שזה נראה לנו סביר.

<פזית תדהר: זה גם המצב הקיים.

<פזית תדהר: כל שינוי של זה מהווה הרחבה שיש לה משמעות תקציבית.

אלי אלאלוף: היו מקרים שהגיעו לפני ה-5 שנים לבקש החלפה?

<אלי סבן: מאז שאני בתפקיד, מ-2008, לא זכור לי אפילו מקרה אחד.

אלי אלאלוף: יש לנו ועדת חריגים, לא?

<אלי סבן: זה סביר והגיוני ה-5 שנים.

<קריאה: בהוראת השר.

אלי אלאלוף: לשר יש עיסוקים נוספים השבוע.

<רפי כהן צמח: יש לי שאלה לאלי.

<רפי כהן צמח: אתה נותן מתקון ל-5 שנים לאחד שלא זכאי לרכב רפואי.

<רפי כהן צמח: במידה והוא רוצה למכור את הרכב בתום 3.5, 4 שנים, אתה מונע ממנו את זה?

אלי אלאלוף: מספיק, יש גבול.

אלי אלאלוף: ודאי שהוא מונע.

אלי אלאלוף: הוא מונע מעצמו.

אלי אלאלוף: אם יש כללים, אז יש כללים.

אלי אלאלוף: 5 שנים זה 5 שנים, כולל הכל, כולל החלפה.

אלי אלאלוף: חבר'ה, מספיק.

אלי אלאלוף: זו שאלה לא במקום, מצטער.

אלי אלאלוף: אל תיתנו תשובה.

אלי אלאלוף: מה, תחפשו פה כל דבר?

אלי אלאלוף: עוד מעט תשנה את האותיות כדי לכתוב את החוק הזה.

<מאיר חלבי: אדוני היושב-ראש, אנחנו כבר עוסקים פה ברכב רפואי מספר ישיבות.

<מאיר חלבי: מן הדין ומן הצדק שאגף השיקום היה בא ואומר כמה רכבים רפואיים יש, כמה רכבי מדינה יש.

אלי אלאלוף: אתה יודע?

<מאיר חלבי: אני לא יודע, אני רוצה את הנתון.

<מאיר חלבי: בכמה רכבי מדינה מותקנים מתקנים כמו מעלון או מערכת היגוי?

<מאיר חלבי: מדובר פה במספרים מאוד מאוד נמוכים.

<מאיר חלבי: מציגים כאן כאילו הם מספרים בשמיים.

<מאיר חלבי: הם היו צריכים להציג את המספרים האלה.

אלי אלאלוף: יש לכם נתונים בשלוף?

<אלי סבן: מדובר ב-10,400 נכים.

<אלי סבן: כ-460 נכים הם עם רכב בבעלות מדינה.

<אלי סבן: התקציב הכולל של כל הנושא של הרכב הרפואי עומד על כ-470 מיליון.

<יעקב זכאי: כולל מיסים שעוברים מכיס לכיס, ממשרד האוצר למשרד הביטחון, וחוזר חזרה.

אלי אלאלוף: מה רע שהכסף חוזר למדינה?

<יעקב זכאי: הכל בסדר, זו פשוט העברה תקציבית מכיס לכיס.

<יעקב זכאי: 400 מיליון שקל זה לא הסכום שהמדינה מוציאה ממקורותיה כדי לסייע ברכב רפואי.

<יעקב זכאי: זה כולל עוד כמה סעיפים שחבל להיכנס לפירוט המלא שלהם עכשיו.

אלי אלאלוף: אם אתם רוצים לעסוק בתקציב האגף, גם - -

<יעקב זכאי: מה שאני מנסה לומר זה שמנפחים סכומים ושוכחים שזה לא הוצאה ממקור של המדינה, זו פשוט העברה חשבונאית מכיס לכיס.

אלי אלאלוף: אני מבקש להעביר לקובי מסמך רסמי עם המספרים.

<יעקב זכאי: אדוני, יש לי אותם.

אלי אלאלוף: כשאתם אומרים על עובד מדינה שהוא מנפח דברים, זה לא פייר.

<יעקב זכאי: לא דיברתי על עובד המדינה, ממש לא.

אלי אלאלוף: אז מי מנפח?

<יעקב זכאי: זה מופיע בתקציב משרד הביטחון.

<יעקב זכאי: זו שיטה חשבונאית של העברה.

<יעקב זכאי: לא הטלתי שום דופי באלי.

<יעקב זכאי: הסכום מופיע בתקציב המדינה, רק צריך לזכור שהוא כולל סכומי מיסים על רכב, בערך 30% או 40% מזה.

אלי אלאלוף: זה חוסך הכנסה למדינה?

<יעקב זכאי: זה משחק חשבונאי, משחק רישומי, זה הכל.

אלי אלאלוף: זה לא יהיה בחוק.

<מאיר חלבי: בכמה מתוך ה-460 כלי רכב של המדינה יש התקנות של מכשירים?

אלי אלאלוף: הוא לא בתחקיר.

אלי אלאלוף: יש פה עובדה.

אלי אלאלוף: שאלת שאלה פשוטה, קיבלת תשובה.

אלי אלאלוף: אני בטוח שהיא אמינה.

אלי אלאלוף: אני רוצה להמשיך הלאה.

ענת ברקו: טוב, חברים, בוקר טוב, זאת הזדמנות טובה לדעת שאנחנו בדרך הנכונה.

ענת ברקו: אתמול עבר חוק הנכים בזכות יושב-ראש הוועדה אלי אלאלוף.

ענת ברקו: ידיים יותר טובות לא היו יכולות להיות כאן, את זה אני אומרת עם יד על הלב ועם הרבה הערכה.

אלי אלאלוף: זה מוסיף אחריות מה שאת אומרת.

ענת ברקו: זה מוסיף אחריות כדי לדאוג לנכים האלה שאנחנו כל כך מחויבים אליהם מבחינה מוסרית.

<מאיר חלבי: נכי צה"ל מקופחים לעומת מה שעבר אתמול.

ענת ברקו: אני נמצאת באמצע דיון עם הרמטכ"ל בוועדת חוץ וביטחון, אני לא יכולה להישאר, חבר'ה, אבל אני רוצה להגיד לכם שיזמנו פגישה עם סגן השר ליצמן בנוגע לנכי צה"ל על נושא של טיפול רפואי, קדימות בקבלה לטיפול רפואי, רופאים מומחים, בדיקות.

ענת ברקו: עידן היה איתנו, הציג את כל הדילמות כנציג.

ענת ברקו: אם יש לכם עוד דברים, בבקשה תציפו.

ענת ברקו: גם ליצמן מגויס לעניין הזה.

ענת ברקו: אני חושבת שאנחנו בכיוון הנכון.

ענת ברקו: אנחנו רואים כתובת באגף השיקום.

ענת ברקו: בראש האגף עומד חזי.

ענת ברקו: יש המון נכונות לשפר את המצב.

ענת ברקו: אני רוצה שתשמרו על אופטימיות ובאמת תלכו עם הדברים, אנחנו בכיוון הנכון.

ענת ברקו: יש התקדמות.

ענת ברקו: החוק הזה בכיוון מאוד טוב, אנחנו מקוים לסיים אותו כמה שיותר מהר.

ענת ברקו: יש את הנושא של הטיפולים הרפואיים, הוא מאוד מאוד חשוב, את הנושא של המחסור ברופאים שחייבים להתגבר עליו מיידית, ויש את הנושא של קדימות.

ענת ברקו: אני רוצה שכשנכי צה"ל זקוקים לבדיקה רפואית הם יהיו ראשונים בתור.

ענת ברקו: מגיע לכם, אף אחד לא עושה לכם טובה.

ענת ברקו: אז אני מתנצלת שאני לא יכולה להישאר לאורך כל הדיון.

ענת ברקו: אני מודה ליושב-ראש הוועדה שלנו.

ענת ברקו: אני פשוט חייבת לחזור לוועדת חוץ וביטחון.

<מאיר חלבי: אדוני היושב-ראש, אתמול עבר בזכותך, וישר כוח לך על כך, תיקון לחוק הנכים.

<מאיר חלבי: הוא מאפשר לנכי ביטוח לאומי לעבוד מעבר לתגמול של 3,700 שקל בלי שהתגמול ייפגע.

<מאיר חלבי: נכי צה"ל יכולים לעבוד עד 2,284 שקלים.

<מאיר חלבי: יש פה אפליה.

<מאיר חלבי: יש ליישר קו כך שנכי צה"ל יהיו כמו נכי ביטוח לאומי.

אלי אלאלוף: אתה יודע מה אמרת כרגע?

אלי אלאלוף: אתה מוכן להוריד מהקצבה שלך?

<מאיר חלבי: לא מהקצבה.

<מאיר חלבי: אולי לא הבנת אותי.

אלי אלאלוף: הבנתי טוב מאוד.

אלי אלאלוף: עוד לא שכחתי פסיק אחד מהחוק של אתמול.

אלי אלאלוף: אף אחד לא יפתיע אותי.

אלי אלאלוף: כדי להגדיל את ה"דיסריגרד" הורדנו מהקצבה של הנכים.

אלי אלאלוף: אתה מסכים?

<מאיר חלבי: לא.

אלי אלאלוף: תודה.

אלי אלאלוף: אז אין דיון.

אלי אלאלוף: כדי לממן את ה"דיסריגרד" של 3,700 הורדנו 30 שקל מכל נכה.

אלי אלאלוף: אם תבואו ותגידו שאתם מוכנים למהלך כזה, אני אהיה הדובר שלכם.

<מאיר חלבי: ל-30 שקל אנחנו מוכנים.

אלי אלאלוף: אני עוד לא עשיתי את החישוב המדויק.

אלי אלאלוף: אנחנו נעשה חישוב מדויק.

<יעל סלנט: זה תגמול נצרך.

אלי אלאלוף: עשינו מו"מ מאוד מדויק על כל שקל.

אלי אלאלוף: ניהלנו מו"מ עם הנכים על כספם, לאן הם רוצים.

אלי אלאלוף: כשאתה לוקח מקצבאות, אתה לוקח מכולם.

אלי אלאלוף: כשאתה מאפשר "דיסריגרד", אתה מאפשר ל-15% עד 20% להגדיל את ה"דיסריגרד".

אלי אלאלוף: זו דילמה, זה לא סתם סיסמא.

אלי אלאלוף: תאמינו לי, היות ואני מכיר את המספרים שעוד לא שכחתי מאתמול בלילה.

אלי אלאלוף: הסכום אמנם לא ענק, אבל הוא סכום.

אלי אלאלוף: יש פה החלטה עקרונית.

אלי אלאלוף: יש לכם גופים שמייצגים.

אלי אלאלוף: תפנו לאגף השיקום, הם יבואו עם המלצה.

אלי אלאלוף: אני הראשון שאלך ואיאבק, כי ה"דיסריגרד" עוזר לצאת לעבודה.

אלי אלאלוף: אני לא דוחף לעבודה, שיהיה ברור, זו החלטה אישית לפי היכולות והשיקולים של כל אחד ואחד, אבל תדעו שזה על חשבון קצבה.

<עידן קלימן: ביטול מבחן ההכנסה שאליו התייחס מאיר הוא ממקור אחר, מחוק אחר.

<עידן קלימן: אדוני אמר שהוא יחזור לזה בנפרד, לכן אני מציע לחבריי פה לא להעלות את זה, לא להיכנס לזה, עד שנגיע לזמן שאדוני יכריז על דיון נפרד בעניין הזה.

<יעל סלנט: אמרנו שנחזור לנושא של מבחן ההכנסה במסגרת ההצבעות, כשנעבור על כל הצעת החוק מתחילתה ועד סופה.

<יעל סלנט: רק עוד דבר אחד כדי באמת ליישר את העניין הזה עד הסוף.

<יעל סלנט: מבחן הכנסות שמופעל לגבי נכי צה"ל הוא מבחן הכנסות בנוגע לקצבת הנצרך, הוא לא נוגע לתגמול הבסיסי, זה גם חשוב שייאמר.

<יעל סלנט: זאת קצבת נכות כללית.

<יעל סלנט: מבחן ההכנסות חל על קצבת הנכות עצמה.

<מאיר חלבי: העליתי את זה, כי אתמול זה עבר בכנסת.

<יעל סלנט: בסדר גמור.

<יעל סלנט: רק ליישר את הדברים.

<יעל סלנט: 9לז.

<יעל סלנט: רכב רפואי שיקומי.

<יעל סלנט: נכה הזכאי לרכב רפואי לפי סימן זה ומבקש לעבוד לפרנסתו בעיסוק המחייב החזקת רכב, ובכלל זה רכב המשמש כמונית או רכב המשמש ללימוד נהיגה, יקבל סיוע לרכישת רכב רפואי שיקומי, בתנאים ובסכומים שיקבע שר הביטחון, במקום סיוע לרכישת רכב רפואי לפי סימן זה.

<יעל סלנט: 9לח.

<יעל סלנט: פטירת נכה (א) נפטר נכה שרכש רכב רפואי לפי סימן זה, ולפי חוק הירושה, התשכ"ה-1965, עבר הרכב הרפואי לידי בן משפחה של הנכה, יקבל בן המשפחה סיוע כמפורט להלן, ובלבד שבן המשפחה מקבל תגמול לפי סעיף 20א ולא הוכר לפי חוק משפחות חיילים שנספו במערכה: השתתפות בתשלום מחצית גובה שמי הביטוח לפי סעיף 9לב(1); השתתפות בתשלום אגרת רישוי לפי סעיף 9לב(2).

<יעל סלנט: (ב) סיוע לפי סעיף קטן (א) יינתן לתקופה שלא תעלה על שלוש שנים מיום הפטירה או עד מועד מכירת הרכב, לפי המוקדם.

<יעל סלנט: (ג) נמכר הרכב הרפואי בידי יורשי הנכה לפי סעיף קטן (א), בטרם חלפו חמש שנים ממועד רכישתו, יידרשו להחזיר לאגף שיקום נכים חלק מגובה הסיוע שקיבל הנכה לרכישתו, בתנאים ובסכומים שיקבע שר הביטחון.

<יעל סלנט: (ד) נפטר נכה בעל דרגת מיוחדת שקיבל ערב מותו רכב רפואי בבעלות המדינה לפי סעיף 9לה, יידרשו המחזיקים ברכב להחזיר את הרכב האמור לידי אגף שיקום נכים.

<יעל סלנט: מה הרציונל לזה שיורש שמקבל תגמול לפי סעיף 20א, נדרש להוראה מחמירה יותר לעומת מי שלא מקבל תגמול והוא בכלל לא נדרש להחזיר לאגף שיקום את הסיוע שקיבל?

<ערן יוסף: זו פשוט טעות, צריך למחוק את המילים "לפי סעיף קטן (א)".

<יעל סלנט: אוקי, נוריד את המילים "לפי סעיף קטן (א)", כי אחרת נוצר מצב שדווקא עם היורשים אתה מחמיר.

<יעקב זכאי: על פי ההוראה היום, הסיוע לרכב מחולק לשני רכיבי עלות: מרכיב המסים ומרכיב של עלות הרכב ללא מיסים, בעוד שבהצעת החוק הסיוע משתנה לשיעורים מסוימים, ל-85% או 15% מתוך מחירו הכולל של הרכב.

<יעקב זכאי: על פי הוראת הרכב, יורש של נכה שרוצה למכור את הרכב לפני 5 שנים מחזיר רק חלק מהסיוע במיסים שהוא קיבל, כשהמיסים נעים סביב 40% משווי הרכב הכללי.

<יעקב זכאי: ברגע ששינו את צורת הסיוע כפי שהיא נקובה פה בהצעת החוק - משרד הביטחון כבר לא עוקב אחרי רכיבי המיסים על הרכב - הוא עלול להידרש לשלם יותר ממה שהוא היה נדרש לו ההוראה הייתה בתוקף.

<ערן יוסף: קודם כל, מה שקובי אמר נכון.

<ערן יוסף: הוראת הרכב מבחינה בין החלק של המס והחלק האחר - קוראים לו ברזל לפי לשון אגף השיקום - גם במקרה של החזרה לאחר פטירה.

<ערן יוסף: לגבי הנושא של רכישת רכב, בעצם כבר תיקנו את זה בנהלים משלימים.

<ערן יוסף: רשמנו את זה כרגע בהצעת החוק.

<ערן יוסף: אני חושב שיש על זה הסכמה.

<ערן יוסף: מה שדיברנו בדיונים הקודמים זה על 85% או 15% מערך הרכב הכולל, בלי לעשות את ההפרדה בין החלק של המס לבין החלק של הברזל.

<ערן יוסף: לגבי הנושא של ההחזרה, עדיין לא עשינו את התיקון הזה.

<ערן יוסף: אנחנו לא נדרשים לעניין הזה במסגרת החוק.

<ערן יוסף: כתבנו שכל ההסדרים של איך לחשב את סכום ההחזר במקרה של פטירה ייקבעו בתקנות.

<ערן יוסף: אנחנו צריכים לעבור על זה יחד עם ארגון הנכים, להסדיר לגבי ההוראה הקיימת איך להתמודד עם העניין, כשבמסגרת התקנות אנחנו נשלים - -

אלי אלאלוף: אני רוצה להבין, התקנות זה עניין טכני.

אלי אלאלוף: מה המהות של כל ההתלבטות הזאת?

אלי אלאלוף: האם במהות אתה מסכים איתו, לא מסכים איתו?

<ערן יוסף: אני מסכים במהות שאנחנו צריכים לשנות את מה שכתוב היום בהוראה לגבי חישוב ההחזר שמבוסס על חלק משווי המס, להתאים אותו למה שכתוב לאורך כל הצעת חוק, שזה שווי הרכב כולו.

<ערן יוסף: צריך להתאים את האחוזים.

אלי אלאלוף: האם כשנגמור את החוק אנחנו נדע מה אתם הולכים לכתוב בתקנות?

<ערן יוסף: כן.

אלי אלאלוף: נכלול בחוק את העיקרון, כשבתקנות יהיה הפירוט הטכני.

אלי אלאלוף: זה מקובל?

<יעקב זכאי: כן, אבל בשביל זה הם צריכים לשנות את נוסח ההצעה בחוק.

אלי אלאלוף: זה מה שהתכוונתי, לקבל מהם.

אלי אלאלוף: תעבירו לנו את הנוסחה המהותית שמסבירה את הדבר.

אלי אלאלוף: תשאירו את ההסבר הטכני לתקנות.

אלי אלאלוף: את הסעיף הזה כדאי שתבדקו.

<ערן יוסף: הסעיף מנוסח בסדר, אנחנו לא צריכים לשנות אותו.

<ערן יוסף: מה שכרגע צריך לעשות זה להסכים על שינוי האופן שבו מחושב ההחזר במקרה של פטירה שהיום, כמו שאמרתי, מבוסס על חלק ממס.

<ערן יוסף: צריך להסדיר שהוא יהיה מבוסס מערך הרכב המלא.

<ערן יוסף: צריך להסכים על האחוז.

<ערן יוסף: ברגע שנגיע להסכמה על האחוז זה יתוקן במסגרת הוראה, כאשר לעתיד זה יאומץ בתקנות.

אלי אלאלוף: אני שוב חוזר, תשים בצד את החלק הטכני.

אלי אלאלוף: תסגור את הנוסחה המהותית בחוק.

אלי אלאלוף: את כל הפירוט של איך אתה עושה את זה תשאיר לאחר כך.

אלי אלאלוף: תנסו ביניכם לשבת.

<יעקב זכאי: אני בשמחה אעזור, אם יסכימו לשמוע.

אלי אלאלוף: הוא בלאו הכי לא יכתוב דבר שהוא לא משוכנע.

אלי אלאלוף: אתה גם לא תקבל מה שאתה לא משכנע.

<יעקב זכאי: בשמחה רבה.

אלי אלאלוף: אז בקשה תרשמו את זה.

<נעים עזר: לפעמים הנכה כותב ירושה שלפיה את הרכב הוא לא מעביר לבן משפחה, הוא מעביר אותו לאחד - -

אלי אלאלוף: זה לא מעניין אותי.

אלי אלאלוף: חבר'ה, יש גבול לפלפולים.

אלי אלאלוף: תבהירו את זה ביניכם.

אלי אלאלוף: תביאו דברים מהותיים.

<יעל סלנט: (ד) נפטר נכה בעל דרגת נכות מיוחדת שקיבל ערב מותו רכב רפואי בבעלות המדינה לפי סעיף 9לה, יידרשו המחזיקים ברכב להחזיר את הרכב האמור לידי אגף שיקום נכים.

<עידן קלימן: בעקבות כמה מקרים מאוד לא נעימים שנלקח רכב בחוסר רגישות סמוך מידי לשבעה, היה סיכום בעל פה - הוא כובד בצורה ג'נטלמנית - שרכבים לא נלקחים עד אשר היורשת – בדרך כלל זו אלמנה - מקבלת רכב רפואי כאלמנת צה"ל.

<עידן קלימן: זה לא בא לידי ביטוי פה.

<עידן קלימן: זה לא שאני חושב שאגף שיקום משנה את התנהגותו, אבל אני חושב שזה כן צריך לבוא לידי ביטוי בחוק.

<עידן קלימן: אם כבר כותבים את זה פה, צריך לכתוב את זה עד הסוף.

אלי אלאלוף: אנחנו נרשום את זה.

<חזי משיטה: אדוני היושב-ראש, אני לא זוכר, וזה מהתקופה שהייתי, שלקחו למישהי רכב בחוסר רגישות.

<חזי משיטה: זה לא צריך לקרות ולא יקרה.

<חזי משיטה: אני חושב שצריך לתת לפחות 60 יום למשפחה, לאישה, לאלמנה כדי להחזיר את הרכב.

<חזי משיטה: בלאו הכי ב-60 יום האלה אפשר להסדיר את הרכב הרפואי שמגיע לה ממשפחות.

<חזי משיטה: אם תהיה בעיה כך שיהיה צריך להאריך בחודש נוסף, נעשה את זה.

<עידן קלימן: אמרתי שהייתה ג'נטלמניות והיה בסדר, אבל אני לא רוצה שאם - -

<חזי משיטה: אז הנה אני אומר.

אלי אלאלוף: זה נפלא.

אלי אלאלוף: אני מעדיף - -

<חזי משיטה: 60 יום.

<חזי משיטה: אם תהיה בעיה מול משפחות, אפשר יהיה להאריך.

<קריאה: אפשר לרשום 90 יום.

<עידן קלימן: הבעיה , אדוני, שלא תמיד זה תלוי באגף שיקום.

<עידן קלימן: לפעמים העברה מאגף שיקום למשפחות שכולות יכולה להיתקע.

אלי אלאלוף: הפעם אנחנו לא נשבור את המילה של חזי.

<יעל סלנט: 60 יום?

אלי אלאלוף: 60 יום.

אלי אלאלוף: אני בטוח שכשנאמר המספר, חשבו על היכולת לספק - -

<יעל סלנט: 60 יום ממועד הפטירה.

<עידן קלימן: אולי 60 יום, אלא אם כן קרה איזה שהוא עיכוב.

<עידן קלימן: אלי סבן, אתה צריך להדריך אותנו.

<עידן קלימן: יכול להיות עיכוב.

<אלי סבן: אמר ראש האגף שככל שיהיה עיכוב הם ידונו.

<אלי סבן: זה לא צריך לעבור את ה-60 יום.

<עידן קלימן: אני מדבר על עד שהיא מזמינה את הרכב, עד שהיא מקבלת אותו.

<עידן קלימן: עכשיו זה הופך להיות רכב לרכישה.

<עידן קלימן: אולי שיהיה רשום 60 יום או עד קבלת הרכב הרפואי, אחד מבין השניים.

<חזי משיטה: אדוני היושב-ראש, אני חושב שזה צריך להישאר 60 יום.

<חזי משיטה: אנחנו נשאיר אותה ללא רכב אם תהיה סיבה אמיתית לכך.

<חזי משיטה: אני לא הייתי רוצה להכניס את הסעיף שעידן אומר, כי בסוף רכב מדינה הוא רכב יותר טוב.

<חזי משיטה: אני לא הייתי רוצה שישאירו אותו, שימשכו אותו ולא יקבלו את הרכב מהמשפחות.

<חזי משיטה: היא צריכה למצות את הזכאויות שלה מוקדם ככל האפשר במשפחות.

<חזי משיטה: אנחנו נמצאים באותו משרד.

<חזי משיטה: הרגישות של משרד הביטחון במעבר בין אגף השיקום לבין משפחות הוא גדול מהרכב.

<חזי משיטה: אנחנו לוקחים את האלמנה ומסבירים לה איפה מיצוי הזכויות הטוב ביותר שלה מבחינה כלכלית.

<חזי משיטה: אנחנו גם נותנים לה אותן.

<חזי משיטה: אני חושב שאנחנו נוהגים בהגינות, בהרחבה ולטובתה בכל העניינים.

<חזי משיטה: 60 יום, ואם תהיה בעיה, אנחנו נדע להסתדר ולהאריך את זה גם ל-90 יום.

אלי אלאלוף: אז 60 יום.

אלי אלאלוף: חוץ מזה נשארת הזכות לדבר.

אלי אלאלוף: תנצלו את זה.

<עידן קלימן: האם זה נכנס בחוק?

<עידן קלימן: בהנחה שראש האגף יבוא בלב רחב ובנפש חפצה וירצה לאשר עוד 30 יום, לפי החוק הוא לא רשאי אם זה לא רשום פה.

אלי אלאלוף: אנחנו לא נתחיל לחפש בכל סעיף את הסמכויות של הממונה.

<עידן קלימן: לא, להיפך, אולי לכתוב בסעיף שבסמכות ראש האגף להאריך את זה.

אלי אלאלוף: דיברתם על שבוע.

אלי אלאלוף: קפצנו ל-60 יום.

<עידן קלימן: אני לא דיברתי על שבוע.

אלי אלאלוף: אני לא זוכר מי.

אלי אלאלוף: נתנו דוגמה.

אלי אלאלוף: אמרו שלקחו את הרכב בשבעה.

<יעל סלנט: אפשר לתת לו סמכות בנסיבות מיוחדות, אם הוא רוצה.

<עידן קלימן: רק שיהיה בסמכותו, אדוני יושב-ראש הוועדה, זה הכל, שהוא לא יעבור על החוק.

אלי אלאלוף: אתה רוצה שיהיה סעיף סמכויות למנהל האגף?

<יעקב זכאי: או של ועדת חריגים.

אלי אלאלוף: תנו לי לחשוב.

אלי אלאלוף: אתה מקבל את זה שנשאיר לך את הסמכות להאריך לך את התקופה?

<חזי משיטה: כן.

<יעל סלנט: או ועדת חריגים.

אלי אלאלוף: לא ועדת חריגים.

אלי אלאלוף: בסעיף הזה משאירים את הסמכות למנהל האגף.

<יעל סלנט: נכתוב מטעמים מיוחדים.

<יעל סלנט: נכתוב שבסמכות ראש האגף להאריך את המועד.

<עידן קלימן: תכתבו 90 יום.

אלי אלאלוף: אני מעדיף להשאיר גמישות להחלטה של מנהל האגף.

אלי אלאלוף: בואו נשאיר את זה.

<יעל סלנט: ראש האגף יוכל לאשר עוד?

<פזית תדהר: בעוד חודש.

אלי אלאלוף: לא בעוד חודש.

אלי אלאלוף: נשאיר את זה בהחלטת ראש האגף.

<יעל סלנט: 9לט.

<יעל סלנט: רכב חלופי (א) קצין תגמולים רשאי לאשר השאלה זמנית של רכב חלופי ממאגר הרכב של משרד הביטחון לנכה שהוא אחד מאלה: נכה בעל דרגת נכות מיוחדת הזכאי לרכב רפואי בבעלות המדינה לפי סעיף 9לה שטרם מימש את זכאותו לרכב או שהרכב הרפואי שבשימושו בלתי כשיר לנסיעה בשל תקלה המחייבת את השבתתו באופן זמני או קבוע; נכה פגוע גפה תחתונה שהמכון הרפואי לבטיחות בדרכים שבמשרד הבריאות קבע כתנאי למתן רישיון נהיגה או כתנאי למתן רישיון לרכב התקנה של מנגנון יד ברכבו – אם טרם קיבל את הרכב הרפואי שנרכש או אם נקבע שהרכב שבבעלותו בלתי כשיר לנסיעה בשל תקלה המחייבת את השבתתו באופן זמני או קבוע.

<יעל סלנט: (ב) נכה כאמור בסעיף קטן (א) שלא מימש את זכאותו לרכב רפואי בבעלות המדינה ושקיבל רכב חלופי לתקופה העולה על 30 ימים, יקבל השתתפות בתשלום דמי ביטוח הרכב, באופן יחסי לתקופת ההשאלה.

<יעל סלנט: (ג) סיוע לפי סעיף זה יינתן בהתאם למלאי כלי הרכב במאגר הרכב של משרד הביטחון, כפי שמשתנה מעת לעת, ובתנאי שהרכב המושאל יתאם את מגבלות נכותו של הנכה.

<רות פרמינגר: רציתי להסב את תשומת ליבכם לסעיף של נכה פגוע גפה שיש לו תנאי למנגנון ביד.

<רות פרמינגר: אני רוצה להסב את תשומת ליבכם שיש נכים שיש להם מנגנון של גז בצד שמאל, כמו שיש לי למשל, שזה גם רכב שצריך התקנה מיוחדת.

<רות פרמינגר: הייתי רוצה שתחשבו שגם הוא צריך לקבל, במידה וצריך כזה רכב.

אלי אלאלוף: זה נראה הגיוני.

<חזי משיטה: אדוני, ההרחבה של מנגנון יד עלתה בזמנו על ידי ארגון נכי צה"ל.

<חזי משיטה: משרד הביטחון (אגף שיקום) נתן הרחבה לעניין הזה.

<חזי משיטה: המספרים הם הרבה יותר קטנים.

<חזי משיטה: מנגנון יד הוא הרבה יותר מורכב.

<חזי משיטה: לגבי מנגנון שצריך להחליף ברגל המספרים הם גדולים.

<חזי משיטה: המשמעויות הן להגדיל פי שניים את מאגר הרכב שנועד מלכתחילה להיות למאה אחוז פלוס, כך הוא מוגדר.

<חזי משיטה: אנחנו לא חושבים שאנחנו צריכים את ההרחבה הזאת, היא בעלת משמעות רחבה.

<חזי משיטה: מצד שני, ואני גם ישבתי עם הארגון, אנחנו יושבים כדי לחשוב איך לתת פתרון.

<חזי משיטה: הבעיה היא טכנית ופשוטה יחסית.

<חזי משיטה: אנחנו מנסים לייצר את היכולת להחליף את הדוושות בצורה עצמאית, או במוסך בצורה קצרה.

<חזי משיטה: אנחנו מנסים לייצר עם משרד התחבורה ומכון התקנים את אותו מאיץ רגל שאפשר יהיה לקבל אותו במאגר הרכב על מנת לקחת אותו לרכב שיש לנכה.

<חזי משיטה: זו דוושת רגל ניידת שאפשר יהיה להתקין אותה.

<חזי משיטה: כשזה יעבור את מכון התקנים במשרד התחבורה, אנחנו נודיע לאותם נכים שיש לנו את זה, שאפשר להשאיל את זה, לחתום על זה.

<חזי משיטה: הם יוכלו להתקין את זה.

<חזי משיטה: זה פשוט וקל.

אלי אלאלוף: אם זה רק היערכות טכנית, אין טעם לכלול את זה פה.

<חזי משיטה: נכון.

<יעקב זכאי: נכים שזקוקים להחלפת מנגנון ברגל זה פן אחד של הבעיה.

<יעקב זכאי: יש נכים יותר קשים שמרותקים לכיסאות גלגלים והם לא מאה פלוס, לכן הם גם לא מקבלים רכב מדינה.

<יעקב זכאי: אצלם צריך להחליף מתקונים הרבה יותר מסובכים מאשר מתקן לרגל.

<יעקב זכאי: אני מכיר לפחות נכה אחד, ואלי יודע על מי אני מדבר, שרכש רכב חדש, נאלץ להמתין בבית, לא יצא אפילו לטיפולים, מפני שהרכב שלו החדש היה בהתקנת מתקונים.

<יעקב זכאי: הוא נאלץ למכור את הרכב הישן כדי לממן את הרכב החדש.

<יעקב זכאי: הוא נשאר בבית ללא טיפולים.

<יעקב זכאי: אני חושב שלנכים כאלה צריך להיות פתרון, בין אם על ידי רכב חלופי, בין אם פתרון אחר.

<יעקב זכאי: לא יכול להיות שנכה ישב בבית ולא יצא לטיפולים רק בגלל שהוא לא זקוק למנגנון יד אלא למשהו הרבה יותר מסובך.

אלי אלאלוף: זה עניין טכני.

אלי אלאלוף: זה לא יהיה בחוק.

אלי אלאלוף: חבר'ה, יש גבול לדברים שמכניסים לחוק.

<אבנר גולן: אני רוצה להתייחס לסעיף (2), לגבי מנגנון יד.

<אבנר גולן: יש בעיה עם הפרשנות של הסעיף.

<אבנר גולן: נכים חדשים שיצרו זכאות חדשה ומממשים פעם ראשונה את הרכב הרפואי, נשלחים על ידי משרד הביטחון לבדיקה במרב"ד לבדוק את כשירותם בנהיגה.

<אבנר גולן: במידה והם חוזרים עם הבחנות של הגבלות למנגנון יד ברכב ראשוני, אגף השיקום, למיטב ידיעתי, וזה מקרה שקרה לאחרונה, לא מאשר להם רכב חליפי.

<אבנר גולן: מדוע?

<אבנר גולן: כי הם רוכשים את הרכב פעם ראשונה.

<אבנר גולן: הם לא מאשרים רכב חליפי עד לקבלת הרכב החדש שהם רוכשים.

אלי אלאלוף: זאת אומרת, בין הרכב הראשון לקנייה של השני, בתקופה הזאת הם נוסעים ברכב - - ?

<אבנר גולן: הוא ממתין לקבל את הרכב הראשון שלו.

<אבנר גולן: משרד הביטחון לא מאפשר לאותם נכים רכב חליפי.

אלי אלאלוף: מה ההיגיון?

<אבנר גולן: אין שום היגיון, אין שום הסבר.

אלי אלאלוף: אני לא שואל אותך, אני שואל את אגף השיקום.

<אבנר גולן: יש לי מקרה כרגע של נכה - -

<אלי סבן: הנכה עדיין נמצא בתהליך של מימוש רכב.

<אלי סבן: ברגע שהוא מממש את הרכב, הרכב, אחרי שעבר את בדיקת מרב"ד, מקבל את אותה הגבלה, מקבל את מנגנון היד.

<אלי סבן: לפני כן לא היה לו רכב.

<אבנר גולן: בינתיים הוא תקוע בבית, הוא לא יכול לנסוע.

<אבנר גולן: אתה צריך לתת לו רכב חליפי עם מנגנון.

אלי אלאלוף: כמה זמן לוקחת התקנה כזאת?

<אלי סבן: ימים ספורים.

<אלי סבן: שבוע, שבועיים.

<יעל סלנט: מדברים על נכים בדרגת נכות מיוחדת?

<אלון דהן: מה פתאום שבוע, שבועיים.

<אלון דהן: אני חיכיתי הרבה יותר.

<אבנר גולן: נכים שהם פגועי רגליים בנכות של 30,50 אחוז.

<יעל סלנט: שזכאים לרכב רפואי.

<אבנר גולן: שזכאים לרכב רפואי ואישרו להם הגבלה.

<יעל סלנט: אי אפשר להכניס הוראה מקבילה כמו ההוראה שיש לנכה עם דרגת נכות מיוחדת, שעד שהוא מממש את זכאותו לרכב מדינה הוא מקבל רכב חליפי?

<יעל סלנט: מה ההצדקה להבחנה הזאת?

<אבנר גולן: אין שום הצדקה, אין שום רציונל בזה.

אלי אלאלוף: יש לכם רכב חלופי זמין, פנוי?

אלי אלאלוף: אני מתחיל להרגיש שזה חוק של מוסכניקים, זה לא חוק של הנכים.

אלי אלאלוף: בירידה לפרטים כאלה יש הרגשה שיש חוסר אמון במערכת.

<יעל סלנט: לא, הם כותבים את זה בנוגע לאוכלוסייה אחת, כאשר אוכלוסייה אחרת נשארה בחוץ.

אלי אלאלוף: לדעתי אנחנו יורדים ליותר מידי פרטים.

אלי אלאלוף: אני חושב שזה רעיון טוב שיהיה רכב חלופי.

אלי אלאלוף: תשימו לב שכל מקרה אנחנו מנתחים כאילו יש מספר רב של אנשים.

אלי אלאלוף: תמצאו פתרון טכני.

אלי אלאלוף: תעמידו רכב לשבועיים.

<אבנר גולן: זה גם מקרים בודדים, זה לא כמויות.

אלי אלאלוף: אני לא יודע, עוד מעט נעשה גם חוק על צבע הרכב מקדימה או מאחורה.

אלי אלאלוף: חבר'ה, יש גבול.

אלי אלאלוף: אני חייב להגיד שהגזמנו.

<תמיר יוספי: אני רוצה להתייחס לעניין המאיץ ביד שמאל ולעניין מנגנון היד.

<תמיר יוספי: בנוגע למאיץ בצד שמאל, אין יכולת לנכה לשכור רכב בשום סוכנות רכב.

<תמיר יוספי: היינו שמחים אם הייתם נותנים לנו אלטרנטיבה של השכרת רכב במקרה שקורה לנו משהו לרכב או אנחנו בהחלפה.

<תמיר יוספי: אנחנו נשמח מאוד אם תוכלו לעזור לנו בנושא הזה.

<תמיר יוספי: באין אפשרות לשכור רכב אנחנו פשוט מושבתים.

<תמיר יוספי: לגבי מנגנון היד, הייתי מעדיף - -

אלי אלאלוף: אני לא רוצה לעצור את הדיון, אבל אני צריך לעשות 10 דקות הפסקה.

אלי אלאלוף: אנחנו פותחים את הישיבה.

אלי אלאלוף: אדוני, אנחנו הפסקנו אותך באמצע.

<תמיר יוספי: אני הערתי את תשומת ליבם לנושא של הגז בצד שמאל, המאיץ בצד שמאל.

<תמיר יוספי: אני לא מבקש ממשרד הביטחון שייתן לנו רכב מהמאגר.

<תמיר יוספי: אם אין אפשרות, וזה למרות שיש הרבה נכים שזקוקים למאיץ בצד שמאל, לפחות שתהיה את האפשרות בחברות השכרה, שמשרד הביטחון ידאג.

<תמיר יוספי: כשניגשים לחברות השכרה יש אולי 3 או 4 מכוניות שאפשר לשכור.

<תמיר יוספי: נכה שהרכב שלו עשה תאונה פשוט מושבת, הוא לא יכול לשכור שום רכב עם מאיץ בצד שמאל.

<תמיר יוספי: הפתרון הטכנולוגי, שהוא בסדר גמור, לא יתאים לצרכים שלנו.

אלי אלאלוף: חשבתם על דבר כזה?

<חזי משיטה: אדוני היושב-ראש, פעם שיהיה פתרון שיעבור תקינה של מאיץ בצד שמאל, הפתרון הזה יהיה לשימוש אישי, לשימוש עם רכב שכור, לשימוש עם רכב חליפי של חברת ביטוח.

<חזי משיטה: אנחנו עובדים על זה ומקווים לקדם את זה בהקדם מול משרד התחבורה ומול מכון התקנים.

אלי אלאלוף: מה הערכה של זמן לדבר כזה?

<חזי משיטה: זה ייקח קצת זמן.

<חזי משיטה: אני לא יודע לתת הערכה.

<חזי משיטה: אנחנו נעבוד על זה עם משרד התחבורה ועם מכון התקנים.

<חזי משיטה: אני מקווה שבעוד חודש, חודשיים נוכל לעבור את זה.

<חזי משיטה: זה לא פשוט, כי הם מתקשים לתת את זה ביד קלה.

<חזי משיטה: מדובר על להעביר מצד לצד.

<חזי משיטה: הם צריכים לדעת מי הנכה, מה הנכות שלו, מה המגבלות ברישיון שלו.

<חזי משיטה: אני מקווה שנצליח לצלוח את זה.

<חזי משיטה: יש נכים שיש להם את זה, הם עושים את זה, הם מתקינים את זה באופן עצמאי בארץ ובחו"ל.

<חזי משיטה: הם לוקחים את זה ביד, נוסעים, שמים.

<חזי משיטה: לא רק מקרב נכי צה"ל, כל מי שיש לו מגבלה וצורך מאיץ בצד שמאל.

<תמיר יוספי: זה לא לפי החוק.

<חזי משיטה: אני הבנתי.

<חזי משיטה: אני רק אומר שיש.

<חזי משיטה: לא אמרתי שזה חוק.

<חזי משיטה: אנחנו פועלים כדי שזה יהיה לפי החוק.

<תמיר יוספי: אתה לא יכול לתת לי דוגמאות שהן לא בחוק, לעשות משהו שהוא לא בחוק.

<תמיר יוספי: אם אמרתם לפני זה שיש הרבה נכים שזקוקים לזה, צריך לקדם את זה.

<תמיר יוספי: אם היו 3,4,5 נכים שזקוקים לזה, מילא, אבל אתם בעצמכם אמרתם שיש הרבה ואי אפשר לתת להם מהמאגר.

<תמיר יוספי: אנחנו לא מבקשים לקחת מהמאגר, מהנכים המשותקים, למרות שיש מנגנוני יד לנכים שאינם משותקים ומקבלים את הרכב הזה.

<תמיר יוספי: זה בסדר.

<תמיר יוספי: אנחנו מבקשים לשכור רכבים על-מנת שנוכל להתנייד ברגע שיש לרכב שלנו תאונה או אנחנו בהחלפה של רכב שלוקחת חודשיים.

אלי אלאלוף: אני הבנתי מראש האגף שהוא מכיר את הבעיה, שהוא פועל כדי שזה יהיה, שהוא לא יכול לתת פתרון שלא מקבל את כל האישורים הנדרשים.

אלי אלאלוף: אם חס וחלילה יקרה משהו, יחזרו לאגף ואנשים יסתבכו.

אלי אלאלוף: אני חושב שיש פה הצעה שפותרת את העניין, והיא שתוך חודשיים יעשו הכל כדי שיהיה פתרון.

אלי אלאלוף: ברגע שיהיה פתרון אולי תהיה האפשרות הזאת, למרות שאי אפשר לבוא היום ולהגיד לחברות הרכב: תשימו את זה אצלכם וכשיצטרכו יבואו אליכם.

אלי אלאלוף: זה ברור שזה ידרוש הוצאה כדי שהחברות יתחייבו להשאיר מלאי כזה.

<תמיר יוספי: עד שיתקנו את הדברים, האם אפשר לתת מהמאגר לנכים שבאמת זקוקים למנגנון יד?

<תמיר יוספי: זאת השאלה.

אלי אלאלוף: יש במאגר רכבים כאלה?

<חזי משיטה: יש לנו מספר מצומצם שלא תמיד אנחנו עומדים בו למי שנדרש למנגנון יד.

<חזי משיטה: כפי שאמרתי, הוא הרבה יותר מורכב.

<חזי משיטה: צריך רישיון מיוחד לנהוג במנגנון יד.

<חזי משיטה: זה לא משהו שהוא חליפי באופן אוטומטי.

<אבנר גולן: מאחר ואין כמות גדולה של נכים שמוגבלים לדוושה בצד שמאל, ואני גם מבין את ראש אגף השיקום שאומר שכמות הרכבים מוגבלת ורובם הם עם מנגנוני יד - - הנכים שמוגבלים לדוושה בצד שמאל הם באמת מוגבלים, הם יוצאים מקופחים.

אלי אלאלוף: מה הפתרון?

<אבנר גולן: אני הייתי ממליץ לאגף השיקום שעד שהם יאתרו איזה שהוא פתרון מול המכון הרפואי או משרד התחבורה להכשיר את הדוושה הניידת הזאת מרכב לרכב, להגיע לאיזה שהוא הסדר עם חברת ליסינג.

<אבנר גולן: יש חברה אחת או שתיים במדינה שמחזיקות רכבים עם דוושות בצד שמאל, אפשר לבדוק את זה.

<אבנר גולן: אפשר להגיע להסדר.

<אבנר גולן: הם יתמחרו את המחיר ביניהם.

<אבנר גולן: זמנית, עד שיעגנו את הנושא הזה, ימצאו פתרון לאותם נכים מוגבלים.

אלי אלאלוף: אני מציע שזה לא ייעשה באמצעות חוק.

<אורן אקרמן: יש מקרה באמת כואב של נכה קטוע מעל הברך ברגל ימין.

<אורן אקרמן: במשך חודשיים הרכב שלו נמצא במוסך.

<אורן אקרמן: מאחר ומצבו הכלכלי בסדר, אז הוא יכול להרשות לעצמו גם לשכור רכב מחברת השכרה.

<אורן אקרמן: אין רכב עם דוושה בצד שמאל להשכרה, כולל ב"אלדן" שהפנית אותי אליהם.

<אורן אקרמן: יש להם מעלון, יש להם מנגנון יד, אבל אין להם גז ברגל שמאל, בדוק.

<אורן אקרמן: אני לא מקבל את הגישה הזאת של ללכת לחברות ליסינג, לדאוג שיכינו כמה רכבים כאלה.

<אורן אקרמן: הנכים האלה הם נכים של משרד הביטחון, של אגף השיקום, יש להם נכות מוכרת.

<אורן אקרמן: ברגע שהרכב שלהם אחרי תאונה או הוא בתקלה ארוכת טווח, כמו המקרה הזה שיש לי עכשיו, מי שצריך לדאוג להם זה אגף השיקום.

<אורן אקרמן: צריך להכניס את הנושא של מאיץ ברגל שמאל בדיוק כמו מנגנון יד, זה אותו דבר, ככה צריך להסתכל על זה.

<אורן אקרמן: צריך להיות בתוך ההוראה, בחוק, שמשרד הביטחון יחזיק רכבים כאלה כך שאם לנכה יש בעיה הוא מרים טלפון ומקבל מענה, לא מתחיל לכתת את הרגל הבודדת שלו מסביב לכדור הארץ כדי למצוא לעצמו פתרון.

<אורן אקרמן: זה מה שצריך להיות, לא משהו אחר.

<רות פרמינגר: אדוני, אני רק רוצה לשאול שאלה פרוצדוראלית.

<רות פרמינגר: תראו, אנחנו, נפגעי פעולות איבה, שייכים לביטוח הלאומי.

<רות פרמינגר: אני רוצה לשאול את משרד הביטחון.

<רות פרמינגר: הרי ביטוח לאומי לא יקים מאגרים, לא יסייע לנושא הזה של נפגעי פעולות איבה.

<רות פרמינגר: האם בכל הסדרה שלכם לנכי צה"ל נוכל להיות זכאים לבוא אליכם ולהשתמש - - ?

אלי אלאלוף: מה פתחת לנו עכשיו?

<חזי משיטה: לא.

אלי אלאלוף: שני משרדים יתאמו ביניהם, מה קרה לך?

<רות פרמינגר: אנחנו מתדיינים ומתדיינים, זכויות שוות, עד שאנחנו מגיעים.

<רות פרמינגר: משרד הביטחון יכול לבוא ולהגיד: סליחה, לא שלי.

<קריאה: תקימו מאגר בביטוח לאומי.

אלי אלאלוף: אני רק יכול להציע לך שתנצלו את העובדה שמנכ"ל הביטוח הלאומי חדש והוא עוד לא מרגיש מספיק חזק במקום.

אלי אלאלוף: תנהלו איתו מו"מ.

<רות פרמינגר: אז מה אנחנו עושים?

אלי אלאלוף: ליבי איתך, אבל אני יודע שזה לא יקרה.

אלי אלאלוף: רותי, אני לא רוצה להשלות.

אלי אלאלוף: חבר'ה, אני חושב שמספיק הקדשנו לעניין הטכני הזה.

<רות פרמינגר: אדוני, שאלה של פתרון, פתרון מוצע.

<רות פרמינגר: אולי יאפשרו בתוך הדבר הזה השתתפות במוניות בתקופה הזאת.

<רות פרמינגר: ביטוח לאומי ישלם מוניות, זה אפשרי, זה בסדר, רק שזה יהיה פה במסגרת החוק.

אלי אלאלוף: צריך לכתוב בחוק שהביטוח הלאומי יאשר מוניות?

<רות פרמינגר: לא, שמשרד הביטחון מאפשר.

אלי אלאלוף: אנחנו דנים בחוק, לא דנים בטכניקות הכי פשוטות.

אלי אלאלוף: תשאירו את זה.

<רות פרמינגר: אנחנו לא יכולים להיכנס למאגר, אני מבינה, אני רואה, אני שומעת, אז לפחות מבחינת האפשרות, כי אנחנו בעלי אותן זכויות.

אלי אלאלוף: הדבר היחיד שאני יכול לבקש שייכלל בחוק זה תקופת ביניים של עד חודשיים.

אלי אלאלוף: בנושא של מחסור בטכניקות כאלו ואחרות יימצא פתרון כלשהו.

<רות פרמינגר: כלשהו מתאים.

אלי אלאלוף: אני לא יכול לכתוב שתלכו לבדוק אם יש בחברה כזאת או אחרת.

אלי אלאלוף: חבר'ה, יש גבול.

אלי אלאלוף: הפתרון הוא שמיי שזכאי למימון אביזרים לרכב - -

<רפי כהן צמח: על המאיץ.

אלי אלאלוף: בכלל.

אלי אלאלוף: למה שמו פה על רכב כזה ואחר?

אלי אלאלוף: בכלל.

אלי אלאלוף: אם לא ניתן לתת פתרון עד חודשיים, אגף השיקום והביטוח הלאומי, שזה לא החוק שלו, ימצאו פתרונות טכניים הולמים.

<יעל סלנט: אבל הרכב החלופי הוא בתקופה של פחות חודשיים.

<יעל סלנט: הוא אמור לתת מענה מיידי.

אלי אלאלוף: כל עוד אי אפשר לספק רכב חלופי, וגם אין פתרון טכני, שידאגו עד חודשיים לפתרון כלשהו.

אלי אלאלוף: זה יכול להיות מונית, סבתא, מישהו שיכול להרים מישהו ולהביא אותו בשלום למקומו.

<יעל סלנט: ההצעה היא לתת מוניות עד חודשיים?

אלי אלאלוף: לא מוניות, פתרון כלשהו.

אלי אלאלוף: הסעיף הוא פשוט.

אלי אלאלוף: אם נכה זקוק לרכב ומסיבות טכניות הוא לא מוצא את הפתרון הטכני, לא קיים הפתרון הטכני, אגף השיקום צריך בזמן של חודשיים לספק לו את זה.

<פזית תדהר: אין לנו רכבים כאלה במאגר.

אלי אלאלוף: אז מונית.

אלי אלאלוף: חבר'ה, אני חושב שזה עניין טכני, לא מהותי.

אלי אלאלוף: זה לא טוב לחוק.

אלי אלאלוף: זה לא חלק שנכלל בחוק.

אלי אלאלוף: אתם ירדתם פה לפרטי פרטים שמיותרים בחוק הזה.

אלי אלאלוף: תספקו רכב.

אלי אלאלוף: אם אתם לא יכולים לספק רכב בגלל מצבים אובייקטיבים לא שלכם, תמצאו פתרון.

אלי אלאלוף: הנכה לא יכול להישאר תקוע בבית בלי פעילות, זה נראה לי דבר שברור לכולנו.

<חזי משיטה: אדוני היושב-ראש, הוא לא צריך להיות תקוע בבית.

<חזי משיטה: אם הוא צריך להגיע לטיפולים רפואיים, הוא יקבל פתרון אם אין לו רכב.

<חזי משיטה: זה קורה היום, זה יקרה מחר, זאת לא הבעיה.

<חזי משיטה: הבעיה עם המאיץ בצד שמאל היא בעיה רחבה.

אלי אלאלוף: זה לא הדיון.

אלי אלאלוף: אם מחר תהיה בעיה עם המאיץ למעלה, נעשה תיקון לחוק?

אלי אלאלוף: חבר'ה, מספיק.

<אלון דהן: אני רוצה להתייחס לסעיף (ג), להתניות שנוספו בסעיף הזה.

<אלון דהן: לדעתי הן לא קיימות בהוראה.

<אלון דהן: מדובר פה במצב שהרגליים זה הרכב, ואני מדבר על נכים עם נכות מיוחדת שברוב המקרים הם רתוקים לכיסא גלגלים וכיוצא בזה.

<אלון דהן: שני תנאים נוספו פה.

<אלון דהן: התנאי הראשון זה שיש במאגר מספיק רכבים.

<אלון דהן: היום זה לא קיים.

<אלון דהן: אני לא מבין למה זה לא הגיע לחוק.

<אלון דהן: הדבר השני הוא יותר סביר, שהרכב המושאל יותאם לצרכיו של הנכה.

<אלון דהן: אם אין כאלה רכבים, אז שוב פעם, אני רוצה שיהיה פתרון כלשהו.

<אלון דהן: לגבי המקרים של נכות מיוחדת, הרכב זה הרגליים.

<אלון דהן: אני לא יכול לצאת מפתח הבית בלי רכב.

<אלון דהן: זאת אומרת, אני לא יכול לחכות עד שיהיה במאגר.

אלי אלאלוף: חייבים לספק, את זה אמרנו.

אלי אלאלוף: חבר'ה, בדרך כלל בחוק לא נכנסים לפתרונות הטכניים, וגם לא בתקנות, שיהיה ברור.

אלי אלאלוף: פה בניתם תלות הדדית מטורפת.

אלי אלאלוף: זה לא דבר עד כדי כך בסיסי.

אלי אלאלוף: זה במאה אחוז בעיה של כל אחד, זה נכון, אבל זה לא בחוק.

אלי אלאלוף: עוד מעט תגידו שנקבע גם את הצבע.

אלי אלאלוף: חבר'ה, מספיק.

<אבי קצב: מקודם כשהבהרתי את הבעיה של העיוורים היה פה דבר לא מובן.

<אבי קצב: יש שני דברים שאנחנו מופלים לעומת המשותקים, וזה הסכום של הדלק שאנחנו מקבלים בחודש והסכום של רכישת רכב מדינה, גובה רכישת רכב מדינה.

<אבי קצב: אלה שני התחומים שאנחנו מופלים.

<אבי קצב: אין תשובה מוחלטת למה העיוורים מופלים.

אלי אלאלוף: יש תשובה לזה?

<יעל סלנט: אנחנו נחזור לזה כשנדבר על כל דמי הניידות.

<יעל סלנט: גם קיבלנו פנייה מסודרת של הנציגות של העיוורים שהעברנו למשרד הביטחון.

<יעל סלנט: כשנדבר על סעיף 9לד שעוסק בדמי הניידות, נדבר גם על העיוורים וגם על נפגעי פוסט טראומה, על הפניה שקיבלנו לעומת נפגעי הנפש.

<יעל סלנט: זה נושא אחד.

<יעל סלנט: הנושא השני זה רכב מדינה.

<יעל סלנט: פה משרד הביטחון יתקן אותי אם אני טועה, אבל המדינה מעמידה רכב לרשות הנכה.

<פזית תדהר: רכב מותאם.

<יעל סלנט: רכב מותאם לרשות הנכה.

<ערן יוסף: רכב שמותאם לנכה משותק, זה לא - -

<יעל סלנט: הם טוענים שכשהם היו זכאים לרכב רפואי הם קיבלו רכב שהשווי שלו גבוה יותר.

<יעל סלנט: ברכב מדינה אין עניין של שווי, כי אתם מעמידים את הרכב.

<אלי סבן: הזכאות של רכב לעיוורים לא השתנתה מבחינת הזכאות שלו.

<אלי סבן: ניתנה אפשרות לבחור בין רכב רפואי לרכב מדינה.

<אלי סבן: הזכאות שהייתה לו ברכב רפואי נשארה ברכב מדינה.

<אבי קצב: טעות.

<אלי סבן: מה שהשתנה זה האפשרות לבחור בין רכב רפואי לרכב מדינה.

<אלי סבן: הזכאות שלו נשארה אותו דבר, לא השתנה בה שום דבר.

<אבי קצב: אז אני אתקן.

<אבי קצב: בפעם הקודמת קיבלתי למעלה מ-50,000 שקל יותר.

<אבי קצב: בפעם האחרונה הורידו את הסכום ל-236,600 לעיוורים שאינם בעלי כלבי נחיה.

<אבי קצב: זו המציאות, אלו העובדות.

<אבי קצב: הוא יכול להתווכח איתי.

אלי אלאלוף: אני מצטער להגיד, אבל אם תביאו אותנו לפרטים מהסוג הזה לא יהיה חוק.

אלי אלאלוף: אני לא מוכן להמשיך בפסטיבל הזה.

אלי אלאלוף: מי שיש לו בעיות טכניות, שלא יעלה אותן, אין לי עניין.

<איציק שושן: אני רוצה לחזק את מה שאמר מר משיטה.

<איציק שושן: דוושת האצה ברגל השנייה זה דבר שהוא פתיר, זה דבר שצריך לעבור את מכון התקנים.

<איציק שושן: זכאי שהרכב שלו הוא טוטאל לוס או הרכב שלו מקולקל, יכול לפנות לאחת מהחברות שמתקינות מנגנונים, הן יתקינו לו לתקופת השימוש, כאשר הוא יחזיר אותו בתום התקופה.

אלי אלאלוף: אין לכם פייסבוק בתוך הארגון?

<רפי כהן צמח: זה מה שסיכמנו גם אתמול.

אלי אלאלוף: אני כאחד שלא מבין בפייסבוקים האלה מוצא פתרונות אין סופיים.

אלי אלאלוף: תדברו ביניכם.

אלי אלאלוף: יש לי הרגשה שחלק יודע, חלק לא.

אלי אלאלוף: תעשו בארגון איזה קורס מזורז לשימוש באמצעי מדיה חברתיים.

<אלון דהן: סעיף (ג) לא מופיע בהוראה, אני מצטער.

אלי אלאלוף: סעיף (ג) לא הופיע ועכשיו כן מופיע?

<אלון דהן: לא מופיעה ההגבלה הזאת בהוראה.

<אלון דהן: ההתניה הזאת לא מופיעה בהוראה.

אלי אלאלוף: שמה?

<אלון דהן: שאם אין להם במאגר רכב, אז מאה פלוס יצטרך - -

<פזית תדהר: ומה קורה היום?

<אלון דהן: היום אנחנו מקבלים בכל מצב, אין הגבלה.

<אלון דהן: אני רוצה שזה לא יהיה נתון לשיקול דעת.

<ערן יוסף: ואם לא היה רכב במאגר, מה היו עושים?

<אלון דהן: לא קרה דבר כזה מעולם.

<אלון דהן: למה אתה מתעקש להכניס את זה?

אלי אלאלוף: זה בדיוק מה שאני אומר, תתחייבו להעמיד פתרון.

<אלון דהן: תתחייב, ואז אני מסיר את הכל.

<ערן יוסף: אמר ראש האגף שלטיפולים רפואיים יש זכאות לנסיעות.

<אלון דהן: לא רק לטיפולים רפואיים.

<אלון דהן: אם אני נכה מאה פלוס ואין לך במאגר, אני צריך לפתור את הבעיות - -

אלי אלאלוף: ואם יש לו מזל והוא גם עובד?

<אלון דהן: אני בן אדם עובד, אני צריך ללכת בבוקר לעבודה.

<אלון דהן: אם אין לי רכב, אני תקוע בבית.

<אלון דהן: אף אחד לא יכול לקחת אותי, כי זה רכב מיוחד, אני נכנס עם הכיסא, עם רמפה.

אלי אלאלוף: למה שלא תתנו עד חודשיים רכב אלטרנטיבי?

<ערן יוסף: אנחנו נותנים.

<ערן יוסף: הוויכוח פה הוא מה יקרה אם הוא יבוא ובאותו יום לא יהיה רכב במלאי.

אלי אלאלוף: אז הוא צודק.

<פזית תדהר: האגף יודע למצוא פתרון אחר.

<אלון דהן: בקשה תכתבי את זה, אין לי בעיה.

אלי אלאלוף: כל נייר סובל משפט כזה.

אלי אלאלוף: אני מבקש לתקן בהתאם.

<פזית תדהר: מה נתקן?

<פזית תדהר: מה נרשום?

אלי אלאלוף: נרשום שאתם מתחייבים לספק רכב לתקופה של עד חודשיים כשאין לנכה רכב בגלל בעיות טכניות, או לספק פתרונות טכניים.

אלי אלאלוף: חבל, זה נראה פשוט.

<פזית תדהר: זה בלתי אפשרי.

<אלון דהן: אין את זה היום.

<אלון דהן: הסעיף לא קיים היום, אז למה?

<פזית תדהר: זה מצב תיאורטי.

<פזית תדהר: עד היום לא קרה כזה מצב שלא היה רכב מתאים במאגר.

אלי אלאלוף: זה לא משפט מתאים למשפטנית.

אלי אלאלוף: לא עושים את החוק רק כשיש בעיה, מקדימים את הבעיה בזכות החוק ומוצאים פתרון.

אלי אלאלוף: אני מתלהב שיש לכם פתרונות לכולם כבר 100 שנה.

<פזית תדהר: אם יהיה מצב שאין רכב מותאם במאגר, זה אומר שמשרד הביטחון צריך ללכת עכשיו ולרכוש רכב.

אלי אלאלוף: לא.

<אלון דהן: חזי, אם אין מצב, למה ההתעקשות?

אלי אלאלוף: למה הפתרון הזה?

אלי אלאלוף: למה לא לתת 10 ואוצ'רים למוניות?

<פזית תדהר: זה פתרון שקיים.

אלי אלאלוף: אז תתחייבי לעיקרון.

<אלון דהן: אני לא רוצה שזה יהיה נתון לשיקול דעת של פקיד בעוד 10 שנים.

אלי אלאלוף: אני חושב שזה יותר זול.

אלי אלאלוף: שיהיה ברור, אגף השיקום מתחייב לספק פתרונות אלטרנטיביים עד חודשיים.

אלי אלאלוף: אלטרנטיבי יכול להיות רכב פנימי, ואוצ'ר או כל דבר.

אלי אלאלוף: תחליטו איך אתם רוצים את הפתרון.

אלי אלאלוף: זה לא מעניין אותי אם יש מאגר או אין מאגר.

<קריאה: נכון, אי אפשר להתנות את זה.

<חזי משיטה: אנחנו מדברים על המאה פלוס בלבד.

אלי אלאלוף: על המאה פלוס, ודאי.

<אבנר גולן: אני רוצה לחזור לסעיף 9לט(2), לגבי הנכים שמוגבלים למנגנון יד.

<אבנר גולן: הפרשנות של אגף השיקום לגבי הסעיף הזה קצת מחמירה לגבי נכים שמממשים רכב רפואי ראשון.

<ערן יוסף: הסעיף בחוק מדבר אם טרם קיבל את הרכב הרפואי שנרכש.

<ערן יוסף: זאת אומרת, גם רכב רפואי ראשון, אם התחיל מנגנון רכישה והוא עוד לא ביצע את ההתקנה, יינתן לו - -

אלי אלאלוף: נתקדם.

<רינת גזית: רק עוד לסגור נקודה.

<רינת גזית: ניתנה פה איזו אמירה מאוד ברורה על כך שצריך לספק איזה שהוא פתרון למשך חודשיים.

<רינת גזית: בשביל שזה יחול גם על נפגעי גפה תחתונה שצריכים להתאים את המנגנון הרגלי, צריך לתקן - -

אלי אלאלוף: רק לנכה מאה אחוז.

<חזי משיטה: מאה פלוס.

אלי אלאלוף: מאה אחוז פלוס.

<אבנר גולן: בדמי ניידות לבעלי רכב מדינה יש שלוש רמות.

<יעל סלנט: אתה מדבר על הסעיף של רכב מדינה, מה שדיברנו עליו בדיון הקודם?

<אבנר גולן: כן.

<אבנר גולן: אני רוצה רק לחדד, הוא לא הובן כהלכה.

<אבנר גולן: רמה אחת, נכה שמקבל רכב מדינה רגיל.

<אבנר גולן: רמה שתיים, אחד שיש לו תוספת של קילומטרים, אם זה משמש לו לספורט או לעבודה, ורמה שלוש, לעיוורים.

<אבנר גולן: הסכום של העיוורים עומד על 2,400 שקל.

<אבנר גולן: זה ביחס לדמי הניידות הבסיסיים שהם 3,894.

<אבנר גולן: פה יש חוסר היגיון משווע שזועק לשמיים.

<אבנר גולן: נכים עיוורים זקוקים לרכב לא פחות ממשותקים או קטועי רגליים.

<אבנר גולן: בנושא הזה צריך להשוות את דמי הניידות.

<אבנר גולן: אין לי מושג למה נותנים להם סכום כזה, מאין זה בכלל נבע.

<אבנר גולן: לדעתי צריך להשוות את רמה שלוש לרמה אחת לפחות.

<קריאה: לעיתים צריך להקפיץ אותם, לחזור, ועוד הפעם לחזור להביא אותם הלוך חזור.

אלי אלאלוף: לצערי, העיוורים גם בנכות הכללים הם כך.

אלי אלאלוף: זו פגיעה איומה בעיוורים.

אלי אלאלוף: שריינו תקציב מיוחד כדי לתקן עיוותים, אבל זה רחוק מפתרון.

אלי אלאלוף: אני מבקש שתבדקו את הנושא של העיוורים.

אלי אלאלוף: כשנחזור לדיונים הרטרואקטיביים, לאלה שהנחנו בצד באופן זמני, נחזור גם לזה.

אלי אלאלוף: תתכוננו.

<יעל סלנט: אנחנו גם שאלנו את השאלה הזאת בדיון הקודם.

<יעל סלנט: התשובה הייתה שזה המצב הקיים.

אלי אלאלוף: המצב הקיים יכול לאפשר שיפור.

אלי אלאלוף: אנחנו נעשה בדיקה.

אלי אלאלוף: תספקו לנו חומר.

אלי אלאלוף: תשבו ותמצאו פתרון.

אלי אלאלוף: נמשיך.

<אבי קצב: תודה לך אדוני היושב-ראש.

אלי אלאלוף: בקשה.

אלי אלאלוף: רק שנצליח לעשות שינוי.

אלי אלאלוף: בנכות כללית הניידות לעיוורים היא 700 שקל.

אלי אלאלוף: תראו איזו הזנחה מטורפת, וזה לא באמצעות הביטוח הלאומי, זה באמצעות קצבה מיוחדת שמחולקת ממשרד העבודה.

<יעל סלנט: 9מ.

<יעל סלנט: ועדת חריגים לניידות (א) שר הביטחון יקים ועדת חריגים לניידות לעניין סימן זה, ואלה סמכויותיה: התאמת רכב רפואי או רכב רפואי בבעלות המדינה לנכה הזקוק, עקב נכותו או עקב מאפיינים גופניים מיוחדים, לרכב שונה מזה שהוא זכאי לו על פי סימן זה, אף אם אינו ברשימת כלי הרכב היציגים; לעניין זה, יקים שר הביטחון ועדת מומחים שתמליץ לוועדת החריגים לניידות אם נכה זקוק עקב נכותו או עקב מאפיינים גופניים מיוחדים לרכב שונה מזה שהוא זכאי לו; דובר על זה רבות בדיון הקודם, על הרכב שצריך להיות מותאם למגבלות הנכות.

<יעל סלנט: בדיון הקודם הפנינו לסעיף הזה שאמור לתת מענה לכל אותם מקרים מיוחדים, למקרים שבהם הרכבים היציגים והרכבים בבעלות המדינה לא מתאימים למגבלות הנכות.

<יעל סלנט: הסעיף הזה, כמו שנאמר בדיון הקודם, אמור לתת את המענה למקרים האלה.

<יעל סלנט: החלטה ועדת החריגים לניידות על התאמת רכב כאמור, תתאים גם את גובה דמי הניידות לפי נפח המנוע של הרכב המותאם, ובלבד שלא יפחתו מדמי הניידות שהנכה זכאי להם לפי הוראות סימן זה, ואת גובה ההשתתפות בביטוח הרכב ובתשלום אגרת הרישוי בעבור הרכב המותאם; אישור סיוע לניידות, בתנאים ובהיקף שתקבע, לנכה שאינו זכאי לסיוע האמור לפי סימן זה, ובלבד שהרופא המוסמך הראשי קבע כי מתקיים לגבי הנכה אחד מאלה: דרגת הנכות הזמנית שנקבעה לו היא לתקופה קצרה מהקבוע בסעיף 9כט, ויש יסוד סביר להניח שדרגת הנכות הזמנית תוארך, ובלבד שהוא זקוק לקבלת הסיוע לניידות עקב נכותו; דרגת הנכות שנקבעה לו לפי סעיף 10 מותאמת לדרגת נכות המקנה זכאות לסיוע בנידות לפי הוראות סימן זה; פזית, אולי תסבירי לנו למה הכוונה בסעיף הזה.

<פזית תדהר: יש מקרים שבהם ספר המבחנים לקביעת דרגת נכות לא נוקב בפגימה הספציפית שבגינה מוכר הנכה.

<פזית תדהר: במקרים האלה הוועדה הרפואית מוסמכת לתת סעיף מותאם.

<פזית תדהר: במקרים האלה, מאחר והוא מוכר על סעיף מותאם, יכול להיות שהוא לא יענה על תנאי הזכאות לרכב רפואי.

<פזית תדהר: במקרים האלה יש את הסמכות לוועדת החריגים, על בסיס המלצה של הרופא המוסמך הראשי, כן להעניק רכב רפואי.

<פזית תדהר: דרגת הנכות זהה כמעט לזו שכן מקנה זכאות לרכב רפואי.

<יעל סלנט: (3)

<יעל סלנט: החלפת רכב רפואי במועד המוקדם מהאמור בסעיף 9כד או 9לה(ג), לפי העניין; מתן סיוע כספי לנכה לשם החלפת רכב רפואי במקרה של ירידת ערכו של הרכב הרפואי בשיעור של 20% לפחות ממחיר הרכב; מכירת הרכב הרפואי במועד מוקדם מהמועד האמור בסעיף 9כד או בסעיף 9לה(ג) לפי העניין, בלא החלפתו באחר, לפי בקשת הנכה; מתן סיוע לרכישת רכב מותאם לנכה מאושפז שיוצא מעת לעת ממתקן האשפוז, במקום רכב לפי סעיף 9כח המשמש את בן משפחתו של נכה מאושפז, אם הרכב האמור אינו מותאם למגבלותיו של הנכה עקב נכותו; קביעת האופן שבו יינתן הסיוע לרכישת רכב רפואי לנכה שזכאותו לרכב רפואי חודשה.

החריגים הם: ראש האגף והוא ישמש כיושב-ראש; הרופא המוסמך הראשי; 3 עובדי המשרד – נציג אגף הכספים, נציג אגף התקציבים ונציג היועץ המשפטי; נציג ארגון נכי צה"ל.

החריגים הם: אני תוהה אם צריך לפרט מי הם שלושת העובדים האלה.

החריגים הם: זה לא קצת מוגזם?

<קריאה: נדון על זה.

<יעקב זכאי: זה גם סותר את ההוראה.

<יעל סלנט: שר הביטחון יקבע את דרכי עבודת ועדת החריגים.

<יעל סלנט: אנחנו צריכים לקבוע מי בדיוק יהיו העובדים מאגף זה או אחר?

אלי אלאלוף: אל"ף, זה נראה לי ועדת חריגים כבדה.

אלי אלאלוף: לכנס אותה עם כל ההגדרות האלו זה לא יהיה אפקטיבי.

<קריאה: זה מה שקורה היום.

<חזי משיטה: אדוני, מידי חודשיים הוועדה הזאת מתכנסת.

<חזי משיטה: אין בעיה לכנס אותה.

<חזי משיטה: שלושת הנציגים שמופיעים הם נציגים שהמדינה נוהגת לצרף בכל ועדת חריגים.

<חזי משיטה: הנושא של תקציבים והנושא של ייעוץ משפטי הם ממשרד הביטחון.

<חזי משיטה: אין שום בעיה לכנס את הוועדה.

<חזי משיטה: היא מתכנסת בתדירות גבוהה, כל פעם שנדרש, יחד עם נציג הארגון.

<חזי משיטה: יש כאן נציגים שמשתתפים בה.

<חזי משיטה: הם יודעים את זה, הם מכירים את האנשים שמשתתפים שם.

<חזי משיטה: אין בעיה לכנס אותה בגלל הכמות.

<חזי משיטה: אין בעיה מבחינת הכמות, הם מייצגים גופים הכרחיים.

<רפי כהן צמח: אחד הנושאים שאנחנו נתקלים בו בוועדה זה הנושא של נכה עם נכויות מורכבות שיש לו גם נכויות שלא שייכות למשרד הביטחון.

<רפי כהן צמח: מפרידים לנו אותן בוועדה.

<רפי כהן צמח: לא נותנים את הדעת שהוא סך הכל בן אדם אחד, עם בעיה כזאת או אחרת, וצריך להתאים לו את הרכב על פי המגבלות הכלליות שלו.

<רפי כהן צמח: שניים, הרכב הוועדה זה לא ההרכב שכתוב בהוראה.

<רפי כהן צמח: נציגי אגף כספים, אגף תקציבים והיועצים המשפטיים לא צריכים להיות בעלי זכות הצבעה בוועדה.

<רפי כהן צמח: אני יכול להגיד פה מילה טובה לראש האגף על כך שבסך הכל הוועדה מתנהלת בסדר גמור, הוא קשוב.

<רפי כהן צמח: כשאני צריך להתווכח עם נציגים של אגף כספים, אגף תקציבים ויועצים המשפטיים, יש לי בעיה עם זה כנציג של יושב-ראש הארגון בוועדה.

<רפי כהן צמח: הנציג של ארגון נכי צה"ל צריך להיות פה יושב-ראש ארגון נכי צה"ל או מי מטעמו.

<רפי כהן צמח: הוועדה מורכבת מהרופא הראשי.

<רפי כהן צמח: היא צריכה להיות מורכבת מהרופא הראשי, בלי שלושת המרכיבים האחרים בוועדה, וזה על פי ההוראה הקיימת.

<רפי כהן צמח: הם שינו אותה לא בתקופה של ראש האגף הנוכחי.

<יעקב זכאי: הם לא שינוי את ההוראה, הם רק שינו את הפרקטיקה.

<רפי כהן צמח: הם שינוי את הרכב הוועדה לא בתקופה של חזי.

<רפי כהן צמח: זה ממשיך ככה.

<רפי כהן צמח: אני חושב שזה לא צריך להיות ככה.

<אבנר גולן: אם אנחנו מדברים על צילום מצב קיים, זה לחלוטין לא צילום מצב.

אלי אלאלוף: מה המצב המקורי?

<אבנר גולן: יושב-ראש הוועדה הוא רופא ראשי, נציג אגף כספים הוא חבר ועדה, נציג ארגון הוא חבר ועדה, ויש מזכיר ועדה.

<אבנר גולן: זאת אומרת, ליושב-ראש הוועדה, שהוא רופא, יש שני קולות.

<אבנר גולן: אם יש לו שני קולות, הוא זה שמכריע.

<יעל סלנט: דרכי ההצבעה ייקבעו בתקנות.

<אבנר גולן: אין יחס שווה בין כמות החברים של נציגי אגף שיקום לנציג הארגון.

<אבנר גולן: היום הם שינו את ההרכב של הוועדה, הם קבעו שיושב ראש הוועדה זה ראש אגף שיקום.

<אבנר גולן: זה לא נעשה בתקופה של חזי.

<אבנר גולן: שינה את זה ראש האגף הקודם.

<אבנר גולן: זה היה בנובמבר 2011.

<אבנר גולן: עוד לא יבש הדיו על ההסכמים, כבר בוצע מהלך חד צדדי.

<אבנר גולן: בכל הצבעה נציג הארגון מפסיד, כי יש לנו - -

<ערן יוסף: מתי - - ?

<אבנר גולן: תקשיב, אנחנו מדברים על צילום מצב קיים.

<אבנר גולן: בהרכב הוועדה גם לא צריכים להיכלל נציגי אגף תקציבים ויועצים משפטיים.

<אבנר גולן: לפי ההוראה הם לא נכללים.

<אבנר גולן: ההרכב הזה שונה באופן חד צדדי.

אלי אלאלוף: אמרנו את זה.

<אבנר גולן: יש סיכום מנכ"ל שקובע באופן חד משמעי שנציגי אכ"ס, את"ק או יועמ"ש המשתתפים בוועדות הדנות בבקשות פרטניות של נכים לקבלת זכויות והטבות, לא יתערבו בנושאים שיקומיים-רפואיים שאינם בתחום מומחיותם ואחריותם.

<אבנר גולן: אני מצטרף למה שאמר רפי.

<אבנר גולן: כמעט את כל הדיון מנהלת יועצת משפטית שאין לה סמכות להתערב במנדט של החלטה של מהנדס רכב.

<פזית תדהר: אל תעשו את זה פרסונאלי, באמת.

<אבנר גולן: אם אנחנו מדברים על צילום מצב קיים, צריך להיות צילום מצב קיים.

<אבנר גולן: אם אנחנו מצלמים מצב קיים, צריך להיות הרכב הועדה וסמכות הוועדה כמפורט בהוראת הרכב התקפה מינואר - -

<יעקב זכאי: אני מבקש רק עוד לחדד.

<יעקב זכאי: ברגע שמוסיפים עוד חברים לוועדה הזאת הם גם חשופים לנתונים הבריאותיים, האישיים, האינטימיים של הנכים.

<יעקב זכאי: אני לא רואה שום סיבה שיועצת משפטית, נציג אגף כספים וכו' יהיו חשופים לתיקים האלה.

<יעקב זכאי: אני מזכיר שמדובר ברכב רפואי.

<יעקב זכאי: אני לא אומר שיועצת משפטית לא יכולה להשתתף בוועדה ולהביע את דעתה כשצריך על היבט משפטי כזה או אחר, אבל אין שום סיבה, ואני לא מכיר בשום מקום מסודר שיועץ משפטי לוקח חלק בהכרעות.

<יעקב זכאי: ייעוץ משפטי – כן, הכרעה בנושא מסוים - לא.

<יעקב זכאי: זה נכון גם לנציג אגף כספים, גם ליועצת משפטית וגם לאנשים אחרים.

<יעקב זכאי: בהוראה היום נציג אגף כספים אפילו לא קיים, קיים ראש יחידה לחשבונאות שיקום, זה משהו אחר לגמרי.

<חזי משיטה: זה אותו דבר.

<יעקב זכאי: אם זה אותו דבר, למה אתם כותבים פעמיים?

<יעקב זכאי: צריך לצמצם את מספר האנשים שחשופים לנתונים האינטימיים של הנכים, ומצד שני, לא לתת זכות הצבעה למי שהוא לא איש ביצוע או לא איש שיקום.

<אלון דהן: או להגדיל את כמות נציגות הנכים.

<יעקב זכאי: זה לא סותר אחד את השני.

<נעים עזר: אנחנו מדברים על רכב רפואי לעניין רפואי.

<נעים עזר: אם זה עניין רפואי, מי שצריך לנהל את הישיבה זה הרופא המוסמך הראשי.

<נעים עזר: זה דבר אחד.

<נעים עזר: דבר שני, קרו מקרים בעבר שנציגים שהם לא קשורים לעניין הרפואי הכריעו בוועדה נגד דעתו של הרופא המוסמך הראשי.

<נעים עזר: יש מקרים כאלה.

<נעים עזר: זה אבסורד.

<נעים עזר: הרכב הוועדה פה לא נכון, צריך לחזור למצב הקודם.

<מאיר חלבי: לגבי ועדת חריגים, מקובל מה שראש האגף, חזי משיטה, אמר, אבל לגבי נציג ארגון נכי צה"ל יש לי הערה.

<מאיר חלבי: אמרו פה שזה עניין אישי ורפואי של כל נכה.

<מאיר חלבי: כאשר עולה נושא של נכה שהוא ממחוז מסוים, נציג ארגון נכי צה"ל צריך להיות יושב-ראש המחוז של אותו נכה, הוא מכיר אותו הכי טוב.

<משה אברהמי: אני רוצה לחדד את הבעיה בהמשך לדבריו של קובי.

<משה אברהמי: למעשה, על פי ההוראה ועל פי המצב שהיה קיים, ישנן שתי ועדות חריגים בנושא רכב רפואי.

<משה אברהמי: אחת, ועדת חריגים בראשות הרופא הראשי, שהוא זה שמחליט בנושאים רפואיים, ושתיים, ועדת חריגים נוספת שהוא היושב-ראש שלה.

אלי אלאלוף: איפה ועדת החריגים בראשות רופא?

<משה אברהמי: אני אקריא לך את ההוראה.

<משה אברהמי: בסעיף 40 ועדת חריגים אחת, בסעיף 91 ועדת חריגים שנייה.

<משה אברהמי: שתיהן בראשות רופא ראשי, כאשר ועדת חריגים - -

אלי אלאלוף: איפה זה נקבע המסמך הזה?

<משה אברהמי: זה חלק מהוראת הרכב שאמורים היו לצלם אותה, רק שהם לא צילמו אותה.

<משה אברהמי: פה עשו מישמש אחד גדול.

<משה אברהמי: אף אחד לא מבין מה הם עשו.

<משה אברהמי: למעשה, הם נטרלו את הרופא הראשי מלהחליט על פי שיקולים רפואיים, שזו זכותו.

<משה אברהמי: מאות אנשים קיבלו רכבים מוועדת חריגים של רופא ראשי.

<משה אברהמי: צריך להיות רופא ראשי, אחראי על הרכב באגף השיקום ונציג ארגון, בלי יועצים משפטיים ובלי ראש האגף שבכלל אני לא יודע מה הוא מחפש בוועדות הרכב, מה זה עניינו בכלל.

<משה אברהמי: צריך להחזיר את זה למצב שהיה קיים לפני זה, של שתי ועדות.

<משה אברהמי: אחת, רפואי בלבד, ושתיים, כמו שכתוב בסעיף 91.

<משה אברהמי: עכשיו, מה קורה לגבי אנשים שקיבלו זכאויות חריגות לפי רופא ראשי ולפי ועדת החריגים השנייה?

<משה אברהמי: מה קורה איתם?

<משה אברהמי: זה צריך להיות כתוב איפה שהוא.

אלי אלאלוף: מה קורה איתם?

<משה אברהמי: אני לא יודע, בעיה רצינית.

<משה אברהמי: ישלמו להם?

<משה אברהמי: אני קיבלתי רכב רפואי על פי ועדה של רופא ראשי, כיוון שהפגימה שלי לא מופיעה בהוראות אגף השיקום.

<משה אברהמי: בלי הוועדה אי אפשר היה לתת לי רכב.

<משה אברהמי: מישהו היה צריך להחליט.

<משה אברהמי: אני מדבר על הקבוצה שאני מייצג.

<משה אברהמי: זה בדיוק סעיף (ב) שאת שאלת מה זה הדבר הזה.

<משה אברהמי: זה בדיוק אנחנו.

<משה אברהמי: מה יקרה כשהחוק יחוקק עם האנשים שקיבלו זכאויות לפני 30 ו-40 שנה?

אלי אלאלוף: אני לא חושב שהחוק הזה אמור לגרום להעלמה של זכויות שנקבעו כבר בעבר.

<יעקב זכאי: יש בעיה בהוראת המעבר, אבל זה לא לכאן.

<יעקב זכאי: אדוני מעלה סוגיה שקשורה בהוראת המעבר, שאומרת שאי אפשר לתת זכאויות שלא כתובות בחוק.

<יעקב זכאי: אם יש זכאות מסוימת, כמו שהדובר לפני אמר, אז יש בעיה.

אלי אלאלוף: אני רוצה רק שנבין את העיקרון.

אלי אלאלוף: שום החלטה של ועדה של היום לא יכולה לבטל החלטות קודמות.

<חזי משיטה: זה לא מה שהוא מתכוון.

אלי אלאלוף: אני רוצה שהעיקרון הזה יהיה ברור לנו.

<יעקב זכאי: אדוני מתכוון לזכאות או לוועדה?

אלי אלאלוף: לא, זכאות, החלטות הוועדות.

אלי אלאלוף: אם היו ועדות בהרכב זה או אחר, זה לא מעניין.

<יעקב זכאי: או זכאות אחרת שניתנה לא על סמך ועדה.

אלי אלאלוף: אי אפשר לבטל היום את הזכויות שקיבלו בהחלטות הוועדה בעבר ולקבוע דברים חדשים לאותו מקרה.

<יעקב זכאי: אדוני, אני מבקש לחדד.

<יעקב זכאי: לא כל זכאות היא על סמך החלטה של ועדה.

<יעקב זכאי: לפעמים אגף השיקום נתן זכאויות שלא דורשות החלטה של ועדה.

<יעקב זכאי: אני מניח שאדוני מתכוון שזכאות שניתנה כדין אי אפשר לשלול.

<חזי משיטה: איזה דין?

<יעקב זכאי: אתם רוצים להגיד לי שנתתם זכאות שלא כדין?

<פזית תדהר: כן.

<יעקב זכאי: אז בבקשה תפרטו אותן.

אלי אלאלוף: תקופת הג'ונגל הייתה התקופה עד היום, שיהיה ברור.

אלי אלאלוף: רציתם לעשות דברים טובים, אני אומר בשיא הכנות.

אלי אלאלוף: גם בג'ונגל יש דברים יפים.

אלי אלאלוף: פה קיבלתם החלטות כמעט על בסיס מקרה אחד.

אלי אלאלוף: נאלצתם לתת תשובות מיידיות, לא תמיד דומות להחלטות שקיבלתם יום לפני כן, חודש או שנה לפני כן.

אלי אלאלוף: כל החלטה שהתקבלה עבור אותו מקרה חייבת להתבצע עד הסוף, אי אפשר לשנות את כללי המשחק באמצע הדרך של אדם.

אלי אלאלוף: החוק בא, וזה על פי בקשתכם, אתם יזמתם את הצעת החוק הזאת, להכניס סדר.

אלי אלאלוף: אני חושב שכדאי שנהיה פתוחים לזה.

אלי אלאלוף: אחד העקרונות הברורים זה שמה שאתמול הזכאי קיבל בזכות ההחלטות שלכם בעבר, שום חוק חדש לא יכול לבטל.

אלי אלאלוף: לא יכול להיות.

אלי אלאלוף: זה נראה לי הכי פשוט.

אלי אלאלוף: אמרתם שאחד העקרונות הבסיסיים שלכם, שאת זה אני מאוד מאמץ, שמדובר בצילום מצב חכם יותר - סליחה על השחצנות שלנו - מאשר הביצוע כיום.

אלי אלאלוף: אני זהיר מאוד.

אלי אלאלוף: כולם טוענים שאני קמצן, בסדר.

אלי אלאלוף: אני מחפש לא לחרוג ממסגרות התקציב, אבל אם נעשו דברים שלא ראו את הנולד העתידי שדורשים תוספת תקציבית, זה מתפקידנו ללכת לחפש את זה.

אלי אלאלוף: בוא נבין את זה.

אלי אלאלוף: ועדת החריגים הזאת, אני חייב להגיד, הייתי שמח שתיקחו אותה לשיעורי בית שלכם, של האגף בלבד, לאור ההערות ששמענו פה, ותבדקו אם אפשר לחזור ולתת את הפתרונות שנדרשו.

אלי אלאלוף: זה נשמע לי כל כך הגיוני.

אלי אלאלוף: אני אגיד לכם את האמת, כשאני רואה ראש אגף שבא להיות ראש ועדה, זה אומר שהוא רוצה לקחת את הוועדה הזאת ברצינות.

אלי אלאלוף: צריך שתהיה חלוקת תפקידים.

אלי אלאלוף: ראש האגף, עם כל הכבוד, יכול לקבל עצה מהרופא, מהחלק הרפואי של הוועדה שמרכיב אותו, אבל ההחלטה בסוף היא באחריותו.

אלי אלאלוף: אני לא אוהב הצבעות, אתם יודעים.

אלי אלאלוף: אני חושב שיש פה בעיה.

אלי אלאלוף: אני חושב שרק קבוצה מצומצמת מתוך הרכב הוועדה, כפי שאני קורא אותה פה, חייבת להיות עם סמכות הצבעה.

אלי אלאלוף: לא צריך את כולם.

אלי אלאלוף: מה, יועץ משפטי, עם כל הכבוד, ואני מעריך את היועצות המשפטיות הנפלאות שלנו, לא קובע, הוא רק מייעץ.

אלי אלאלוף: אני לא שכחתי מה זו הגדרה של יועץ.

אלי אלאלוף: אין שום הצדקה שהממונה על הרכב יהיה עם זכות הצבעה.

אלי אלאלוף: שמתם פקידים.

אלי אלאלוף: אם הם היו אנשי ציבור עם זכות הצבעה שנובעת מזה שיש להם שיקולים נוספים וכו', מילא, אבל ברגע ששמתם פקידים, אין להם זכות הצבעה, חוץ מאשר ראש אגף, ובנושאים רפואיים הרופא.

אלי אלאלוף: ליועץ משפטי אין בכלל זכות הצבעה.

אלי אלאלוף: מנהל כספים צריך להגיד אם יש תקציב או אין תקציב, אין לו שום זכות יותר.

אלי אלאלוף: אל תתנו.

אלי אלאלוף: השארתם את נציגות הנכים, את נציגות הארגון עם אדם אחד.

אלי אלאלוף: ברור שתמיד הוא יהיה במיעוט.

אלי אלאלוף: אני מציע שתשבו.

אלי אלאלוף: תשבו גם עם הארגונים שתמצאו לנכון, ותחזרו להרכב הוועדה ולסמכויות הוועדה שינחו את התקנות של הוועדה שיהיו בהמשך.

אלי אלאלוף: אוקי, זו הנקודה הזאת.

<חזי משיטה: הדברים שנאמרו פה - -

אלי אלאלוף: אני לא רוצה לשפוט אותם, חזי.

<חזי משיטה: גם אני לא רוצה לשפוט אותם, אני רוצה לדבר על עובדות.

<חזי משיטה: ההסכם שמונח פה בפני כל מי שיושב סביב השולחן הזה או סביב השורה שסביב השולחן זה הסכם שבאנו איתו בהסכמה עם ארגון נכי צה"ל.

<חזי משיטה: אני חושב שאסור שיהיה במדינת ישראל איש אחד שקובע שזה יקבל רכב 3800 בחתימה, כשהעוזר של השר יקבל אישור להכניס אותו למאה פלוס גם אם הוא לא מאה פלוס.

<חזי משיטה: אלה דברים שהיו במדינה ואסור שיהיו יותר.

אלי אלאלוף: אני מסכים.

<חזי משיטה: יש ועדת חריגים שנוהגת כבר שנים, ואני אקריא לכם את התוצאות שהחברים שותפים להן.

<חזי משיטה: כן, ראש אגף שיקום יושב.

<חזי משיטה: יש לו נציג של חשב, יש לו נציג של תקציבים, יש לו נציג משפטי.

<חזי משיטה: עניינה של הוועדה הזאת, כמו ועדות אחרות או דומות, הוא להחליט על מה מגיע, ולתת את מה שמגיע, לא יותר ולא פחות.

<חזי משיטה: בשנת 2015 הובאו בפני הוועדה 160 אירועים של רכב חריג.

<חזי משיטה: 158 מהם אושרו.

<חזי משיטה: בשנת 2016 הובאו 173 אירועים, כאשר 167 מהם אושרו.

<חזי משיטה: 97% ממי שמגיע לוועדה הזאת עובר אותה.

<חזי משיטה: איפה הבעיה?

אלי אלאלוף: אם הסטטיסטיקה כל כך יפה, בשביל מה ועדה?

<חזי משיטה: אז תחזיר את זה לרופא.

אלי אלאלוף: תבטל מנגנון, תעשה פחות בירוקרטיה.

אלי אלאלוף: ישיבה של 7,8 אנשים פעמיים בחודש, בשביל מה?

אלי אלאלוף: אם אתה מצליח להגיע להצלחה כזאת, בשביל מה אתה צריך ועדה?

<חזי משיטה: אני אגיד, אדוני, למה אנחנו מגיעים להצלחה כזאת.

<חזי משיטה: התהליך של הוועדה הוא לא תהליך שמתחיל אותה, הוא תהליך שמסיים אותה.

<חזי משיטה: לכל נכה מוצמד - -

אלי אלאלוף: חבר'ה, אני חושב שהמדינה הזאת מוצפת במנגנון ובבירוקרטיה.

אלי אלאלוף: פה, במקרה הזה, אני אומר לכם, אם אלו התוצאות, ואני מאמין לך לכל מילה, לא צריך ועדה.

אלי אלאלוף: מותר לבוס לטעות ב-2%, תאמין לי.

אלי אלאלוף: פה זה פחות מ-2%.

אלי אלאלוף: מה יש?

אלי אלאלוף: חבר'ה, בשביל מה מנגנונים אין סופיים?

אלי אלאלוף: אחת התכונות שנעלמה במדינה הזאת היא שאנשים לוקחים אחריות.

אלי אלאלוף: אני ניהלתי מנגנון עם תקציבים של מיליארדים.

אלי אלאלוף: קיבלתי החלטות, ולא הלכתי לבית סוהר.

אלי אלאלוף: תאמינו לי שגם אני טעיתי.

אלי אלאלוף: הגוף הגיע לגבהים אדירים.

אלי אלאלוף: אני חושב שיש פה לקיחת אחריות.

אלי אלאלוף: אף אחד לא כתב שצריך כל הזמן ועדות.

אלי אלאלוף: אתה אדם שיודע לקבל החלטות.

אלי אלאלוף: מי שיחליף אותך חייב לדעת לקבל החלטות.

אלי אלאלוף: הוא נבחר רק בשביל זה, לא בשביל להפעיל ועדות חריגים.

אלי אלאלוף: תורידו את ועדות החריגים.

אלי אלאלוף: אני מציע שתשקלו מחדש את כל הנושא של ועדת חריגים.

<נעים עזר: יש משהו שקשור לסעיף הקודם.

<נעים עזר: ב-9מא כתוב ששר הביטחון יקים ועדת חריגים.

<נעים עזר: בהוראה שהייתה קיימת, ראש היחידה לשירותים רפואיים, שזה הרופא המוסמך, הוא זה שקבע את הרכב הוועדה, לא שר הביטחון.

<נעים עזר: אני חושב שזה מאוד משמעותי ומאוד קשור לוועדת החריגים שדיברנו עכשיו.

<נעים עזר: שני הדברים קשורים יחד.

<נעים עזר: אני חושב שלא שר הביטחון, אלא ראש היחידה לשירותים רפואיים, שזה הרופא המוסמך הראשי.

<נעים עזר: מאוד חשוב להכניס את זה בסעיף הזה.

<יעקב זכאי: כל הסעיף הזה חורג ממה שכתוב בהוראה.

<יעקב זכאי: הוא מצמצם את הסמכויות של הוועדה להתאמת רכב מצד אחד, ומצד שני משמיט משהו אחר שצריך להיות כתוב בו.

<יעקב זכאי: אני מתייחס עכשיו ל-(א)(1), לפי הסדר שאדוני קבע.

<יעקב זכאי: למשל, בהוראה כתוב באופן כללי, וזה העיקרון המנחה: "הוועדה תדון בכל מקרה בו נכה זכאי לרכב רפואי שזקוק לסיוע מיוחד על מנת לממש את זכאותו".

<יעקב זכאי: לעומת זאת, פה כתוב שהתאמת הרכב הרפואי תהיה עקב נכותו או עקב מאפיינים גופניים מיוחדים.

<יעקב זכאי: ברגע שמכניסים את הגופניים המיוחדים שוכחים שיש לפעמים צורך, וזה אולי ייראה מוזר במבט ראשון אבל אני מכיר מקרים כאלה שגם בגלל היבטים נפשיים זקוקים להתאמת רכב.

<יעקב זכאי: מישהו שסובל מקלסטרופוביה, ואני מכיר לפחות נכה אחד כזה שיש לו בעיה ברכב היציג שלו.

<יעקב זכאי: קבעו לו רכב יציג בגלל הנכות שלו - 1,600 - שהוא לא מסוגל לנסוע ברכב הזה.

<יעקב זכאי: התאימו לו.

<יעקב זכאי: ברגע שכותבים עכשיו גופניים ולא כותבים נפשיים, או מצבו הרפואי בכלל, הולכים על זכאות שעלולים לקחת לו אותה.

<יעקב זכאי: זה בדיוק המצב הזה.

<יעקב זכאי: זו דוגמה אחת.

<יעקב זכאי: דוגמה נוספת למשהו שחסר פה זה אופן המימון.

<יעקב זכאי: אני מחזיר את אדוני לסעיף 9כד שדנו בו בתחילת הפרק.

<יעקב זכאי: שם הוא אומר שנכה יקבל סיוע גם בהחלפת הרכב, לפי כללים שיקבע שר הביטחון.

<יעקב זכאי: גם זה מנוגד להוראה.

<יעקב זכאי: פה בכלל אין אזכור של איזה סיוע יקבל מי שקיבל רכב מותאם ומחליף רכב מותאם ברכב מותאם.

<יעקב זכאי: בשני המקרים, על פי ההוראה, החלפת רכב יציג ברכב יציג תהיה במימון מלא והחלפת רכב מותאם ברכב מותאם תהיה במימון מלא.

<יעקב זכאי: משרד הביטחון מפר בשנים האחרונות את ההוראה.

<יעקב זכאי: למען גילוי נאות, הוגשה עתירה בעניין הזה.

<יעקב זכאי: אם אנחנו עומדים על צילום מצב, צריך להיות כתוב פה שהמימון בין רכב יציג לרכב יציג ובין רכב מותאם לרכב מותאם יהיה במימון מלא.

<יעקב זכאי: כך כתוב בהוראה.

<יעקב זכאי: אם אנחנו מדברים על צילום מצב, כך צריך להיות כתוב גם בתזכיר החוק.

<קריאה: חד משמעית.

<רינת גזית: אני רוצה להצביע על כמה סמכויות שהושמטו בכלל מהמכלול.

<רינת גזית: אני לא נכנסת כרגע.

<רינת גזית: חלקן הן היום של רופא בלבד, חלקן הן של ועדה.

<רינת גזית: כך או אחרת הן לא קיימות כאן.

<רינת גזית: סמכות לקבוע זכאות ונפח של רופא מוסמך, על זה דובר כאן.

<רינת גזית: סעיף 40ג) להוראה על נכה עם נכות מורכבת של פגיעה רב מערכתית, שיש ועדה שמחלקת את הנכויות, קובעת מה גפיים עליונות, מה גפיים תחתונות, זה משהו שנעלם לחלוטין.

<רינת גזית: בסעיף קטן (2)(א), "ובלבד שהנכה זקוק לקבלת הסיוע לניידות עקב נכותו", אנחנו מדברים מראש על זכאות זמנית לרכב, סיוע לניידות.

<רינת גזית: נראה לי שזה מוזר כאן, כי אנחנו מדברים כאן על נכה שנקבעה לו נכות וזכאות לרכב.

<רינת גזית: נראה לי שזה גם משהו שצריך לעבור בחינה נוספת.

<רינת גזית: יש סמכות בנושא של החלפת רכב.

<רינת גזית: מדובר בסעיף קטן (4) על סמכות לוועדת חריגים במקרה שהירידה בערך הרכב היא מעל 20%.

<רינת גזית: כיום יש סמכות של הממונה על הרכב לאשר הגדלה כשהירידה היא פחות מ-20%.

<רינת גזית: זה נעלם לחלוטין, אני לא יודעת אם וכיצד אפשר יהיה לתקן את זה בהמשך.

<רינת גזית: אלה כמה דברים שצריך לקחת אותם בחשבון כשבודקים מחדש את כל הסמכויות שנאמרו פה.

<ארמונד ניזרי: אני עברתי ועדת צווקר לרכב חריג לפני 8 שנים.

<ארמונד ניזרי: באתי להחליף את הרכב שלי.

<ארמונד ניזרי: קיבלתי עכשיו זכאות לרכב סוזוקי ויטארה ב-125,000.

<ארמונד ניזרי: זה לא רכב שמתאים לי, כי אני סובל מבעיות גב, בעיות וסטיבולריות, בעיות הליכה, בעיות תפקוד.

<ארמונד ניזרי: שלחתי ערעור לפניי חודשיים.

<ארמונד ניזרי: הייתי אמור להחליף את הרכב בנובמבר.

<ארמונד ניזרי: עוד מעט ייגמר פברואר ועוד לא קיבלתי תשובה על הזכאות שלי.

<ארמונד ניזרי: אפילו תשובה לא קיבלתי מוועדת החריגים.

<ארמונד ניזרי: את ועדת החריגים עברתי מזמן, אני צריך לקבל החלטה על רכב שיתאים לי.

אלי אלאלוף: אני אחזור, על דברים אישיים הפתרון לא פה.

אלי אלאלוף: תטפלו בהערה שלו, זה עניין אישי.

<ארמונד ניזרי: יש לי את המכתב ביד.

אלי אלאלוף: בסדר, אבל זה לא לדיון בוועדה, עם כל הכבוד.

<חיים בר: אני רוצה להתייחס לשני נושאים פה שכל הזמן עולים.

<חיים בר: אחד, נושא הוראת הרכב הרפואי.

<חיים בר: הרכב הרפואי, ההוראה הזאת לא דנו בה, לא התייחסו אליה יותר מ-10 שנים.

<חיים בר: אני בשנתיים האחרונות ניסיתי לקדם את הנושא בפגישות עבודה מול אגף השיקום.

<חיים בר: זה בתהליכים, זה בעבודה.

<חיים בר: עד לרגע הזה שזה הגיע לדיונים בוועדה הזאת לא היה שום תיאום בין ארגון נכי צה"ל לאגף השיקום בנושא הוראת הרכב הרפואי.

<חיים בר: אחד.

<חיים בר: הדבר השני, כדי שלא יהיו אי הבנות גם כאן, שאל מיכה מה יקרה עכשיו עם הזכאות שהוא קיבל על ידי אותו רופא.

<חיים בר: יש את ההחלטה של יושב-ראש הוועדה, אדוני.

<חיים בר: לא משנים החלטות שניתנו.

<חיים בר: יש החלטה שנכים במצב של מיכה, שהם קטועי יד, קטועי רגל, פגועים, עקורי עין או פגועים מעל 20% בפוסט טראומה, הם מאה פלוס.

<חיים בר: הגדירו אותם גם כמאה פלוס.

<חיים בר: נתנו להם גם סימון איזה מאה פלוס.

<חיים בר: הם כמו קטועי שתי רגליים, לכן הם צריכים לקבל את כל הזכאות שלהם כמו קטוע רגליים - רכב מדינה, ניידות, טיפולים, ליווי, הכל.

<חיים בר: לזה שהוא היה חתוך לאורך ולא הגיע למאה אחוז עד היום - הוא לא הגיע למאה אחוז נכות כי זה היה משוקלל, הוא הגיע ל-89,92 - אותו מצב.

<חיים בר: היום הוא מאה אחוז מיוחד.

<חיים בר: את שני הדברים האלה אני מבקש.

<מאיר חלבי: אדוני היושב-ראש, נכה שמגיע לוועדת חריגים עובר ויה דולורוזה לפני שהוא מגיע.

<מאיר חלבי: הוא עובר את כל מסכת הייסורים עד שהוא מגיע לוועדת חריגים.

<מאיר חלבי: מן הדין ומן הצדק שאותו נכה שעולה לוועדת חריגים, נציג ארגון נכי צה"ל יהיה הנציג של המחוז שלו.

<מאיר חלבי: לא יכול להיות שנכה מחיפה יעלה כשהנציג שיעלה לוועדה יהיה נציג מבאר שבע.

אלי אלאלוף: תסדרו את זה בתוך הארגון, אם תהיה ועדה.

<מאיר חלבי: אם תהיה ועדה.

<מאיר חלבי: אני מעריך מאוד את חזי משיטה, אבל לאורך כל הדיונים פה עולה שהארגון הסכים, הארגון חתם, ואני נמצא תדיר בדיונים.

<מאיר חלבי: גם אם יש איזה רב במקום נידח בגלובוס שנותן תעודת כשרות לאיזה חזיר, זה עדיין לא הופך את החזיר להיות כשר לכלל היהודים.

<מאיר חלבי: זה לא אומר שאם הארגון חתם, אז זה ראה וקדש.

אלי אלאלוף: אני חייב להגיד לכם.

אלי אלאלוף: אחת הנקודות הכי קשות זה - - במיוחד בארגוני הנכים.

אלי אלאלוף: גם בנכים הכללים, אני מזכיר לכם, יש תמיד ערעור אחד על השני, אחד על הסמכויות של השני.

אלי אלאלוף: פה יש לכם לפחות ארגון אחד שהמשרד חי איתו כארגון המייצג את הנכים.

אלי אלאלוף: אני לא הכרתי את חיים, אני לא מכיר אף אחד.

אלי אלאלוף: אני מודה באשמה, היחיד שאני מכיר עשרות שנים זה דני.

אלי אלאלוף: אני חושב שאתם צריכים להפסיק את הפסטיבל הזה.

אלי אלאלוף: יש ארגון נכים אחד, תכבדו אותו, אחרת לא יהיה ייצוג ותשאירו את המערכת לבד, להחליט לבד, כשלא תמיד בהצלחה.

אלי אלאלוף: אני לא חושב שהיא תצביע יותר טוב.

אלי אלאלוף: יש פה עורכי דין שההתרשמות האישית שלי שהם מצוינים.

אלי אלאלוף: יש לכם מועדים להחלפה, בחירות חדשות.

אלי אלאלוף: תלכו למנגנון שקבעתם בתקנות שלכם, בתקנון שלכם, ותשנו אם אתם רוצים.

אלי אלאלוף: אי אפשר כל הזמן לבוא בטענות על מי זה הארגון הזה, למה הוא בלונדיני, למה הוא לא כזה.

אלי אלאלוף: חבר'ה, זה לא מעניין אותנו.

אלי אלאלוף: כדאי שתפסיקו להילחם ביניכם.

אלי אלאלוף: תתקנו מבפנים.

אלי אלאלוף: יש לכם מועדים.

אלי אלאלוף: אנחנו לא כמו מדינת השכנים שנבחרים לחיים.

אלי אלאלוף: יש פה מערכת.

אלי אלאלוף: אני אומר לכם, אני מרגיש אותה.

אלי אלאלוף: יחסית למה שאני מכיר היא טובה.

אלי אלאלוף: אל תשחקו בלפגוע אחד בשני, כי בסוף תפגעו בעצמכם.

<קריאה: שתהיה שקיפות, אדוני.

אלי אלאלוף: אני לא ממונה פה כרגע.

אלי אלאלוף: אני לא רוצה לפתוח את הדיון.

<אבי חן: פה מתקבלות החלטות על סמך פוליטיקה.

<אבי חן: ביקשת שעידן יהיה בוועדה, הוא לא בוועדה.

אלי אלאלוף: אני מבקש להפסיק את הדיון, אני לא ממונה.

<אבי חן: אתה חווית את זה.

<אבי חן: אתה ביקשת שעידן יהיה בוועדה, המלצת, אבל הוא לא קיבל את זה.

אלי אלאלוף: יש לי לא רק גוף של פיל, יש לי גם זיכרון.

<אבי חן: הוא ניסה להרחיק אותו מהארגון בזמן האחרון, את עידן.

אלי אלאלוף: חבר'ה, מה אתם רוצים, שפה נעשה איזה טריבונל שדה שנתחיל לשפוט אחד את השני?

אלי אלאלוף: מספיק.

אלי אלאלוף: חבר'ה, יש לכם מנגנון שלם, יש לכם אנשים מסורים.

אלי אלאלוף: יש פה אפשרות לדיון ממש חופשי.

אלי אלאלוף: אגף השיקום מביא את הכל חזרה אליכם.

אלי אלאלוף: אולי שם אפשר לתקן משהו.

אלי אלאלוף: חבר'ה, סך הכל זה חוק אדיר, שלא תשכחו את זה.

אלי אלאלוף: זו עבודה אדירה פה שנעשתה.

אלי אלאלוף: מי שעשה את העבודה של לקחת את מכתבי ההתחייבות של זה, לסדר לזה, להגיד כזה, לבחור ברכב כזה, זה הכל כדי להביא בצורה מסודרת כפי שזה בא.

אלי אלאלוף: ניתן לתקן.

אלי אלאלוף: גם כשנגמור עוד נתקן.

אלי אלאלוף: אני מבקש, בלי מלחמות יהודים בשולחן הזה.

אלי אלאלוף: אני רוצה לסכם את הסעיף הזה.

<יעקב זכאי: יש לי עוד הערה לנוסח פה, אבל אני רוצה להגיד התייחסות קצרה.

<יעקב זכאי: ברשותו של אדוני אני אבקש רשות מראש להגיב למה שאדוני אמר.

<יעקב זכאי: בלי קשר למלחמות יהודים ולפוליטיקה ארגונית, אין ספק שבהצעת החוק הזאת נפלו כשלים רבים.

<יעקב זכאי: אדוני בעצמו רואה את זה.

אלי אלאלוף: בשביל זה אנחנו - -

<יעקב זכאי: נכון, אנחנו מאוד מכבדים את זה, מאוד מעריכים את זה.

<יעקב זכאי: אנחנו שמחים על ההזדמנות שניתנה לנו גם להעיר.

<יעקב זכאי: לבוא כל הזמן ולומר, ויסלח לי ראש האגף, חזי משיטה, שיש הסכם עם הארגון, כשצפים פה כשלים כל כך חמורים שאדוני הצביע עליהם, זה פשוט לא לעניין.

<יעקב זכאי: מישהו צריך לטפל בכשלים, זה הכל.

אלי אלאלוף: אני מצטער, אני ממש לא מקבל את מה שאתה אומר.

אלי אלאלוף: אם הוא הגיע לסיכום והסיכום הזה לא נראה לכם, תראו איזו דמוקרטיה מדהימה, אפשר לדבר על זה.

אלי אלאלוף: אחרת לא היינו צריכים להביא את זה לפה, הם היו יושבים ביניהם, סוגרים מה שהם רוצים, ושלום על ישראל.

<יעקב זכאי: נכון, לכן אני משבח.

אלי אלאלוף: הביאו את זה עד לרמה של חוק.

<יעקב זכאי: זו הייתה הערה לזכות.

אלי אלאלוף: הם הביאו את זה, כדי שיהיה דיון - -

<יעקב זכאי: אני מאוד מעריך את זה, אבל אי אפשר לחזור אחורה על סיכום שרואים שחלקו לא היה מתאים, זה הכל.

<יעקב זכאי: אני חושב שאנחנו תמימי דעים.

<יעקב זכאי: אני מבקש להעיר עוד הערה אחת לגבי אחד מסעיפי המשנה, לגבי סעיף משנה (א)(3)(ב).

<יעקב זכאי: אדוני שאל בפתח הדיון את אגף השיקום, או יותר נכון יעל שאלה לגבי דרגת הנכות המותאמת, מה הפשר של הסעיף הזה.

<יעקב זכאי: אני לא בטוח שמה שהוצג פה מתיישב עם ההוראה.

<יעקב זכאי: על פי ההוראה נכה זכאי לפי הפגימות שלו ולפי דרגת הנכות שלו.

<יעקב זכאי: אם נקבעה לו דרגת נכות מסוימת מותאמת, אז זו דרגת הנכות שלפיה מגיע לו רכב מסוים, הוא לא צריך להיות מותאם.

<יעקב זכאי: מגיע לו את הרכב כפי שכתוב בהוראה, על פי דרגת הנכות שלו.

<יעקב זכאי: אם הוא פגוע בידיים, אז לפי הפגימה של ידיים ודרגת הנכות שניתנה לו.

<יעקב זכאי: זה יכול להיות 30%.

אלי אלאלוף: לפני כן הערת על פגוע נפש.

<יעקב זכאי: לפגוע נפש יש דרגת נכות על נפש או על PTSD, כשלפי זה הוא מקבל.

אלי אלאלוף: בסעיף הזה דובר רק על החלק הפיזי.

<יעקב זכאי: זה לא קשור למותאם.

<יעקב זכאי: מותאם יכול להיות גם בנפשי.

<יעקב זכאי: זה לא קשור למותאם.

<יעקב זכאי: סעיף המשנה הזה מתחיל במי שאין לו זכאות.

<יעקב זכאי: אני מדבר על התאמת רכב למי שיש לו זכאות.

<יעקב זכאי: שם הייתה לו זכאות.

<יעקב זכאי: פה כאילו אין לו זכאות.

<יעקב זכאי: אם יש לו דרגת נכות מותאמת, אז יש לו דרגת נכות, יודעים על מה הפגימות שלו, זה הרכב שמגיע.

<אבנר גולן: זה נופל בזכאות הבסיסית, הסעיף הזה נופל בזכאות הבסיסית.

אלי אלאלוף: חזי, אתם רוצים להביע דעה עכשיו?

<פזית תדהר: הסעיף הזה מדבר על כאלה שלא נכנסים לזכאות הרגילה.

<יעקב זכאי: את יכולה לתת דוגמה?

<יעקב זכאי: יכול להיות שאת צודקת, אבל תני דוגמה.

<פזית תדהר: אין לי כרגע דוגמה.

<פזית תדהר: תראה, זה סעיף שנלקח כמעט אחד לאחד מתוך הוראת הרכב.

<יעקב זכאי: לאיפה את יכולה להפנות אותנו?

<פזית תדהר: אני חושבת שזה כחלק מסעיף 40.

<יעקב זכאי: אם את צודקת, את צודקת, אבל אני לא מכיר כזה דבר.

<פזית תדהר: זה חלק מסעיף 40, כי זה באותו סעיף שעוסק גם בנושא של הנכות הזמנית.

<אבנר גולן: הסמכות של הרופא הראשי?

<פזית תדהר: נכון.

<פזית תדהר: יש פה שני מצבים.

<פזית תדהר: אחד, כשמדובר בנכות זמנית, שזה סעיף קטן (א), וסעיף קטן (ב) זה לגבי הנכות המוקדמת.

<אלי סבן: נכה שסעיף הפגימה שניתן לו על ידי ועדה רפואית מותאם לסעיף המקנה זכאות.

<יעקב זכאי: אם הוא מותאם לסעיף, אז יש לו זכאות, הוא לא צריך ועדת חריגים.

<עידן קלימן: הוא אומר לך דבר מאוד הגיוני.

<עידן קלימן: אם החלטתם שהוא מותאם למשהו, את זה הוא יקבל, בשביל מה צריך עוד ועדה?

<פזית תדהר: אז אפשר להוריד את זה.

<יעקב זכאי: פזית, יכול להיות שאת צודקת, רק הדוגמאות לא ברורות.

<יעקב זכאי: אתם כתבתם סעיף - -

אלי אלאלוף: מקובל?

אלי אלאלוף: אתם מורידים את הסעיף הזה?

<יעל סלנט: השאלה היא אחרת.

<יעל סלנט: השאלה אם הם יתנו את הזכאות.

<יעל סלנט: אם הם לא יתנו את הזכאות, יוצא שהוא לא יקבל וגם לא תהיה ועדת חריגים בשביל לתת לו.

<ערן יוסף: יכולה להיות סיטואציה שלא ברור לגמרי שהוא זכאי לרכב, לכן הסעיף הזה קיים.

<ערן יוסף: מפריע למישהו?

<ערן יוסף: נוריד אותו.

<רפי כהן צמח: בשביל לתת לו את האפשרות לקבל רכב.

<יעקב זכאי: מאה אחוז, הבנו.

<יעקב זכאי: ההסבר שלכם כתוב.

<רפי כהן צמח: אני חייב להגיד משהו, אני לא יכול לשמור את זה בלב.

<רפי כהן צמח: חזי אמר שזה מוסכם על ארגון הנכים, אבל אני אומר לך, כאחד שיושב בישיבות על הנושא של הרכב הרפואי, שבנושא הזה לא דנו בין אגף השיקום לארגון הנכים.

<רפי כהן צמח: בשביל זה בתחילת הפרק - -

אלי אלאלוף: אני מזכיר לך שיושב ראש הארגון אמר את זה.

<רפי כהן צמח: אני יודע, זה צרם לי.

<רפי כהן צמח: אני ביקשתי לדחות את הפרק על הנושא של הרכב הרפואי והניידות, אבל אז אמרו פה שזה סקסי.

<רפי כהן צמח: נכון, בשביל זה ביקשתי לדחות, בשביל שנקיים דיונים מעמיקים על הנושא הזה ונבוא לפה מוכנים.

<רפי כהן צמח: לא קיימנו דיונים מעמיקים.

<רפי כהן צמח: כל פעם אנחנו מקיימים דיונים של טלאי על טלאי.

<רפי כהן צמח: כתוצאה מזה נוצרים הוויכוחים העכשוויים האלה.

<קריאה: למה קשה לך לצרף עוד חבר ועדה מהארגון?

אלי אלאלוף: מה הקשר?

אלי אלאלוף: אני מבקש לסכם.

אלי אלאלוף: לגבי ועדת החריגים, אני מבקש שהאגף יקיים דיון עם עצמו ויבוא עם הצעה לאור מה ששמענו.

אלי אלאלוף: זכותכם גם לבוא ולהגיד: זה מה שאנחנו רוצים.

אלי אלאלוף: לפי מה ששמענו זה דורש שינוי, כולל השאלה הפשוטה אם יש זכות לקיום ועדה חריגים כזאת לאור התוצאות.

אלי אלאלוף: תבואו אתם עם הצעה.

אלי אלאלוף: לגבי הרכב הרפואי, צריך שתקיימו דיון בשבועיים הקרובים, כשבדיון הבא תבואו עם הגדרת הרכב הרפואי, על כל ההשלכות שלו והסעיפים השונים.

אלי אלאלוף: תעשו דיון ביניכם, האגף והנציגות.

אלי אלאלוף: אני הבנתי שיש פה בעיה של הגדרה מי זכאי לרכב כשמדברים בנושא של פגועי הנפש, אנשים פגועי נפש.

אלי אלאלוף: אני חושב שאת זה צריך להשלים.

<ערן יוסף: הסעיף מדבר על נכותו.

<ערן יוסף: אם נכותו המוכרת היא נפשית, זה בפנים.

<יעל סלנט: עוד פעם, זה לא הסעיף של הניידות, לכן אנחנו מדברים כאילו לא בהקשר, אבל יש אבחנה בין מי שמוכר על הפרעת פוסט טראומה לבין מי שמקבל הפרעה נפשית.

אלי אלאלוף: תמיד מדברים בגוף ובנפש.

אלי אלאלוף: תחשבו רק על נפש.

<אבנר גולן: רק לכתוב עקב מצבו הרפואי?

אלי אלאלוף: הנושא של פגועי נפש זה נושא שכדאי שהמערכת של צה"ל תתמודד איתו, זה הולך להיות תופעה מאוד מאוד קשה.

אלי אלאלוף: יש הרבה מאוד שהם באמת, אבל יש חלק שמקלקל את האמת הזאת בהתחזות, ואני אומר את זה באחריות מלאה.

אלי אלאלוף: כדאי שנדע את זה כולנו, כי בסוף זה מכספי כולנו.

אלי אלאלוף: מה שלא נוכל לעשות בגלל אנשים שמנצלים מערכות רק יפגע במי שזקוק באמת.

אלי אלאלוף: כדאי שנדע את זה.

אלי אלאלוף: יש לי בקשה אחת.

אלי אלאלוף: יש לנו עכשיו את חוק ההסדרים.

אלי אלאלוף: הוועדה שלנו מבוקשת מאוד.

אלי אלאלוף: נפלו עלינו הרבה חוקים לא פשוטים בחוק ההסדרים, לכן ניאלץ לעשות הפסקה של חודש בערך.

אלי אלאלוף: יש לי בקשה.

אלי אלאלוף: הכנת החוק הזה נעשתה על ידי מי שהפעיל את הנקודות האלו שנים רבות בעבר.

אלי אלאלוף: זה נותן לכם "פור" אדיר, כוח אדיר, יכולת אדירה.

אלי אלאלוף: יש לי הרגשה שאם החוק הזה, הדברים האלה היו גם מלווים או מלווים מידי פעם על ידי משפטנים חיצוניים , יועצים ארגונים חיצוניים, היינו יכולים לתקן את החוק בצורה כזאת שזה יהיה הרבה יותר אפקטיבי, מובן ולא בירוקרטי.

אלי אלאלוף: כל החיים הייתי פקיד, אני לא מתבייש.

אלי אלאלוף: אני יודע כמה יכולת יש לפקידים לסבך עניינים פשוטים.

אלי אלאלוף: לאור המהלך האדיר הזה שנעשה והזמן שיש לנו בחודש הקרוב, תנסו לבקש ייעוץ.

אלי אלאלוף: אני בטוח שתדעו.

אלי אלאלוף: אני בטוח שלמערכת הביטחון יש כאלה ברמה אדירה.

אלי אלאלוף: שיבדקו גם משפטית וגם ארגונית את החוק הזה, כי הוא מתחיל להיות טיפה מסורבל.

אלי אלאלוף: הוא לא יקל על היחסים העתידיים בין האגף, שלצערנו כל החיים מתקיים, לבין נכים שתמיד יהיו.

אלי אלאלוף: אם הניתוח החיצוני לא נעשה, זה הזמן לעשות אותו.

אלי אלאלוף: תחליטו.

אלי אלאלוף: אני פונה פה לאגף.

אלי אלאלוף: יחד עם הארגון תחשבו על האפשרות הזאת.

אלי אלאלוף: באמת ירדנו פה לדברים שאם הייתי מביא אותם בהצעות חוק אחרות היו מעיפים אותי מכל המדרגות.

אלי אלאלוף: עשינו פה חוקים לא קטנים במזון, שכל פריט חשוב, כל תרופה חשובה, כל תמרור חשוב, ולא ירדנו לרמות כל כך מפורטות.

אלי אלאלוף: זה בא מפני שמשרד הביטחון רץ אחרי העשייה הזאת ללא חוק.

אלי אלאלוף: תודה רבה, הישיבה נעולה.